qundao/data-zh-poetry huggingface dataset:
琵琶仙·万廉山明府席上，听余山人秋浦弹琵琶，为拈此调赋赠
作者：戴延介
朝代：清

绿洒酣初，青灯外、一曲檀槽才拨。分明玉树歌翻，听呜呜咽咽。看半晌、轻拢高撚，便一霎、觞迎花接。钗凤擎魂，烛龙飘泪，四弦初裂。记相逢、红袖撩香，遮半面、微微露娇靥。今夜风前月底，剩满襟诗雪。数不尽、龟兹好手，又多少、青衫愁叠。更教谱换霓裳，余音细搯。
琵琶仙·万廉山明府席上，听余山人秋浦弹琵琶，为拈此调赋赠
作者：戴延介
朝代：清
体裁：词

绿酒酣初，青灯外、一曲檀槽才拨。分明玉树歌翻，听呜呜咽咽。看半晌、轻拢高撚，便一霎、觞迎花接。钗凤擎魂，烛龙飘泪，四弦初裂。记相逢、红袖撩香，遮半面、微微露娇靥。今夜风前月底，剩满襟诗雪。数不尽、龟兹好手，又多少、青衫愁叠。更教谱换霓裳，余音细搯。
琵琶仙·暮泊消夏湾
作者：戴延介
朝代：清

奁镜圆灯，又烟外、隐隐水禽催暝。荷叶不作秋声，凉云荡空影。愁已晚，寻芳期误，早玉容、零落铅粉。小扣吴弦，缓歌越调，鸥梦初醒。笑当日、避暑离宫，但回首、烟波吊凄冷，依旧远峰螺黛，认眉痕低映。争一样、碧波今夕，剩词人、孤照吟鬓。判教醉约宵深，明蟾树顶。
甘州·立春后，雨雪间作，春寒袭人。冯秋谷有消寒诸咏，予亦呵冻倚声
作者：戴延介
朝代：清

记孤鸿飞坠冻云边，残腊尺书传。笑工愁平子，闲情杜牧，梦笔江淹。领取岁阑滋味，偎暖玉梅烟。更羡秦楼侣，约比吟肩。不信春回江国，又峭风卷雪，冷雨敲檐。怅鳞笺难托，冰合一湖圆。待检点、红情绿意，便凄凉、赋笔也慵拈。空怀感、碧波香腻，早放游船。
甘州·钱同人制荷花曲，并画白莲团扇，一枝欹波，嫣然独秀，盖为情人吴怜写照也。嘱予倚声
作者：戴延介
朝代：清

记闹红一舸乍相逢。隔浦见惊鸿。且开帘过酒，悬灯照夕，同话飘篷。芳字尊前低问，笑指露蕖红。偷眼鸳鸯戏，密意先通。佳约从来都误，剩鳞笺长短，鸥梦惺忪。便吟湘赋楚，难写旧欢悰。认罥索、那回纤影，引相思、只在步莲中。空赢得、冷香俊句，歌断花风。
疏影·梅影，和陶凫香
作者：戴延介
朝代：清

琼枝悄舞，漏冷云数点，明灭庭宇。雪压香销，月暗魂迷，香瘦都无寻处。似怜翠袖单寒甚，看扶起、盈盈窗户。想梦飞、不碍横斜，竹外水边来去。记得西湖前度，玉容圆镜里，浅画眉妩。准约重游，又是黄昏，愁听一声翠羽。几番酒醒参横夜，便疑到、苔痕如许。待他时、吹笛江南，满地碎烟零雨。
疏影·秋树
作者：戴延介
朝代：清

萧疏院宇，又西风一霎，绿阴吹去。枝老苔封，林迥云凄，听尽秋声来处。斜阳明灭荒烟锁，剩几叶、梢头翻舞。更夜来、飞上银蟾，瘦影空阶无数。望里才舒倦眼，只蝉衣冷抱，鸦点昏聚。水曲山崖，偃蹇参差，愁入天涯迟暮。凭谁写幅鹅溪绢，恰几笔、倪迂幽趣。正摊书、人坐孤根，好伴候蛩吟苦。
百字令·由杨桥散步至绿杨湾，宿周懒渔清籁馆
作者：戴延介
朝代：清

醉拖筇去，把湖光山色，揽归无际。桑叶染黄橙衬绿，云画夕阳红里。下下高高，行行止止，不尽登临意。冷风扑面，湿衣无数空翠。遥认萝薜深深，柴扉半掩，有故人高寄。且觅村醪呼酒伴，块磊胸中消未。明日幽寻，琉璃万顷，又棹扁舟矣。山灵应笑，千秋此客能几。
眉妩·柳如是砚，为吴竹桥仪部赋
作者：戴延介
朝代：清
体裁：词

怅题红梦杳，描月香残，片石冷秋水。芳宇镌题好，玲珑甚，章台曾斗腰细。双声句丽。认绣痕、粘住情腻。想垂柳，吹绿窗前影，启奁写眉翠。犹记岁华撚指。叹故园春寂，红豆抛碎。脂粉销残劫，凝光暗、模糊剩点铅泪。装琼袭绮。问夜台、艳魄知未。趁净几摩挲，时有墨云吹起。
祝英台近·题贝涧香千墨盦图
作者：戴延介
朝代：清

薜萝风，藤葛雨。回首旧樵路。怪石排衙，都让逸人屦。羡君痴嗜虫鱼，盟坚碑版，只一片、韩陵堪语。云烟聚。几番得宝歌翻，不为阿娇赋。金石编成，欧九莫须妒。他时桃缀新花，墨题古艳，迟醉我，乱红深坞。
红情·春尽日，过袁又恺枫江草堂，索赋红蕙词
作者：戴延介
朝代：清

空山艳到。正霁痕消雪，霓裳换了。妆晕新娇，楚水湘云梦春晓。莫是灵妃醉后，倚酡颜、双蛾替扫。待开帘、静抚瑶琴，愁思满残照。漫笑。同心少。护一曲朱栏，一分花好。冷枫句杳。重与镌题咏香草。拟采红心吊古，怅美人、碧波缥缈。又粉痕、吹尽也，鹃啼春老。
绿意·绿牡丹
作者：戴延介
朝代：清

宝鬟翠溜，借碧云几片，叶底吹绉。衣染螺肥，鬓映蝉疏，不数洛阳妆旧。分明未醒蘼芜梦，又却似、朝酣渌酒。倘悄凭、亭北栏干，错认九疑仙否。底用焉支多买，石家珠有价，国色无偶。娇倩风扶，艳欲烟迷，做弄莺僝燕僽。碧罗天上词仙见，定三叠、清平吟又。恰销魂、看到成阴，早是一庭红瘦。
绿意·芭蕉
作者：戴延介
朝代：清

深沉院宇，看几茎叶展，空翠当户。密密疏疏，瑟瑟萧萧，寻到绿天深处。心心心事愁重叠，有百结、丁香同苦。更瘦尖、添染红情，唤是美人知否。听到砌蛩声和，灯寒酒冷候，一倍凄楚。最忆黄昏，赋了秋声，梦醒不关风雨。流萤梭织圆阴里，又依约、扇罗兜住。怕临窗、更种梧桐，切切和伊低语。
绿盖舞风轻·荷珠
作者：戴延介
朝代：清

清露点银塘，纤叶擎来，匀圆漾寒翠。颗颗空明，绿盘摇澹月，零乱光碎。莫是宵深，鲛人泣、满承铅泪。爱莹然、照夜星星，鸥鹭惊起。延伫。越女停桡，氽素手低搴，湿了香袂。还怕飘零，缀明珰、留待浣纱人至。佩解湘湄，凌波杳、相思难寄。又西风、吹泻一湖秋水。
翠楼吟·七夕
作者：戴延介
朝代：清

壁月依弦，琼梭掷锦，星期好逢秋霁。银河低渺渺，又何事离愁兜起。画屏无睡。定细数虬壶，频占鹊喜。天如水。夜深听说，巧云新缀。此际。应笑神仙，几聘钱输了，艳悰迢递。玉箫声渐歇，知伊处瓜筵收未。风前露底。待灵匹年年，绡衣孤倚。湘帘外，晓寒吹雨，滴离人泪。
菩萨蛮
作者：戴延介
朝代：清

琤瑽檐铁东风紧。重重帘幕垂垂影。寒入薄罗衾。柳绵如雪深。黄昏吹细雨。点滴离人语。只影对银釭。灯花开不双。
菩萨蛮
作者：戴延介
朝代：清

石榴红湿珊瑚碎。碧荷绿展鸳鸯带。正是熟梅时。风丝又雨丝。栏干凭几处。整日无情绪。帘活一层波。楼台漾影多。
菩萨蛮
作者：戴延介
朝代：清

鹊屏烟冷心香袅。一双了鸟窗开早。镜里远山横。眉峰惨不青。寻寻觅觅意。冷冷清清地。犹恐未魂消。隔墙吹洞箫。
菩萨蛮·题汪饮泉昉溪秋隐图
作者：戴延介
朝代：清

二分弓月三更梦。关山渺渺清愁重。何处最魂消。箫声廿四桥。灵山侬旧隐。寂寞渔矶冷。一样听秋声。乡心画不成。
蝶恋花
作者：戴延介
朝代：清

晚晴天似残妆面。雨湿斜阳，红活燕支暖。捧出银盘鸾镜满。几点疏星依约、圆涡浅。竹气荷香吹缓缓。今夜纱橱，人似微云倦。悄向池边偷蘸眼。莲叶风摇鸳梦、双魂颤。
西河
作者：戴延介
朝代：清

莲叶盛。寻幽准约烟艇。名园深处小池亭，碧筒劝饮。玉容寂寞扇痕凉，想应绮梦催醒。澄奁乍启素练净。剩闲鸥、孤照清影。欲语水仙难认。又斜阳、艳艳暗催，游兴一镜吟魂，天风冷。
西河
作者：戴延介
朝代：清
体裁：词

莲叶盛。寻幽准约烟艇。名园深处小池亭，碧筒劝饮。玉容寂寞扇痕凉，想应绮梦催醒。繁华事，休更省。栏干几度愁凭。灵梭分得半机云，归来书锦。翠盘凝露泻珠圆，还疑零落金粉。澄奁乍启素练净。剩闲鸥、孤照清影。欲语水仙难认。又斜阳、艳艳暗催，游兴一镜吟魂，天风冷。
诉衷情
作者：戴延介
朝代：清

几痕落叶罥芸窗。零乱夕阳黄。谁识疏慵心事，暝逼鹭鸶凉。销绮思，郁金堂。冷琼浆。单情倦客，欲采芙蓉，还怨清霜。
辘轳金井·中秋风雨
作者：戴延介
朝代：清

雁低云远，盼飞来、一镜光沉银匣。碎雨空阶，湿满庭黄雪。乱敲林叶。更搀入、暗蛩凄答。水调歌成，玉箫吹断，艳悰犹说。铜街夜凉泥滑。纵珊珊来也。愁沾罗袜。佳约拼虚，奈团圞时节。虬壶漏绝。便天上、新妆都歇。烛短还烧，香残重炷，梦寻瑶阙。
酷相思
作者：戴延介
朝代：清

牵袂依依银蜡下。听双燕、呢喃话。早罗袖、涔涔泪盈把。楼外也、山如画。楼内也、人如画。无分兰釭还卜夜。又门外、骄嘶马。问甚日、花阴重洗斝。酒尽也、春无价。春去也，花无价。
金缕曲·将有洞庭之游，夜泛石湖作
作者：戴延介
朝代：清

征雁飞何处。伴宵长、咿哑不断，一枝柔橹。酒醒衾凉灯更籺，谁问薄寒情绪。正云水、荡成新句。今夜波平风更静，料水仙、不放鱼龙舞。魂梦稳、好重作。湖烟消尽银蟾吐。谢盈盈、送我多情无语。一枕游仙浑不觉，几被灵威邀去。蓦听得、天鸡催曙。不借一双携得否，待明朝、料理登山具。看逸兴，又霞举。
金缕曲·徐懒云先生取柳屯田词意，绘今宵酒醒图，为拈此曲
作者：戴延介
朝代：清

缕缕垂杨影。系当时、风怀酒胆，秦楼离恨。牵袂银屏人半醉，贴翠眉峰蹙损。又烛灺、衾寒香烬。料得长亭短亭外，早晓风、残月和愁等。潮正落、酒初醒。青溪九曲明如镜。尚依稀、记得谢家门径。唱遍屯田新乐府，嬴得丝添双鬓。有泪湿、青衫难揾。除却圆沙鸥拍拍，算江湖滋味无人问。鸳枕梦，怕重省。
金缕曲·题宛兰簪花小影，兼赠小兰
作者：戴延介
朝代：清

水面惊鸿态。记匆匆、鹍弦声里，早输情债。弹到定风波一曲，便有五湖舟载。幸留得、脸痕眉彩。占尽杜家仙侣福，署灵坤、小牒乌丝界。萝屋补、络珠卖。红楼如梦东风外。算番番、生香不断，洞迷房改。莫笑司勋迟问讯，艳说韦郎缘在。又窥镜、遥山横黛。眷翠怜红心婉娩，袖罗边、一握春葱赛。周昉笔，画图再。
锁窗寒·秋雨
作者：戴延介
朝代：清

密缀枯荷，轻粘瘦蝶，酿寒犹浅。盈盈湿泪，洒上海棠红泫。渐凉飙、吹断丝丝，遥天又看鱼云满。到晚来搀和，疏林叶响，空阶蛩怨。愁遣。更长短。记门掩春深，梨花庭院。残砧荒杵，更作西窗悽惋。最难禁、酒醒香销，数声雁带橹声远。怕宵长、滴尽梧桐，一灯归梦颤。
长亭怨慢·壬戍秋，何梦华自杭来苏，欢叙数日，别后闻有买宅吴门之意，赋此柬之
作者：戴延介
朝代：清
体裁：词

记梦绕、香溪深处。倚槛调莺，隔帘吹絮。归去西泠，昔游零落少佳趣。故人应记，休忘了、旧盟鸥鹭。一笑重逢，又剪烛、西窗夜雨。迟暮。问长卿游倦，底事尚成秋旅。离怀无据。更听到、一声南浦。倘双栖、稳羡文禽，早料理、五湖家具。莫说与林逋，恐有梅花愁汝。
长亭怨慢·秋燕
作者：戴延介
朝代：清

乍愁入、乌衣庭院。吹冷西风，吴天惊晚。絮语雕梁，年年飘泊惯销黯。旧巢谁管。便去也、尚留恋。拂水与梢花，想提起、艳情都懒。愁绾。更系上红丝，带了香闺新怨。倦游滋味，销几度、霜浓月澹。料此后、闲煞斜阳，盼不到、归来双剪。但悄立黄昏，一桁画帘空卷。
长相思·陈谦谷徵梅山馆册，寓徵兰之喜，嘱予赋此
作者：戴延介
朝代：清

云迢迢。水遥遥。午夜璚窗吹紫箫。花魂何处销。星妃招。雪妃邀。香海春风护玉笛，一声皱鹤娇。
露华·白莲、秋海棠同置小瓶，词以写之
作者：戴延介
朝代：清

凌波香远。伴袅娜秋容，小住深院。瘦影亭亭，不怕泪珠红溅。素姿摇曳湖烟，未识玉阶幽怨。屏山曲，微波欲托，几时肠断。胆瓶注水清浅。看月晓风残，啼妆犹泫。胜似泽陂墙角，开谢谁管。晕就几簇檀心，点上粉衣零乱。宵漏永、银灯照来一剪。
风蝶令
作者：戴延介
朝代：清

住近鸳鸯渡，生憎鸂鶒溪。夕阳花影不曾迷。听说门前一架、粉蔷薇。了鸟黄金锁，重鸾翡翠帷。夜深无梦好相依。羡煞流萤飞近、画罗衣。
风蝶令
作者：戴延介
朝代：清

侧月欹奁镜，纤云曳粉绡。如年兰夜尽迢迢。莫道黄昏时候、已魂销。旧梦寻鸳被，新愁咽凤箫。爇香无绪醉无聊。一样秋窗灯火、又今宵。
高阳台
作者：戴延介
朝代：清

钿合船唇，梳奁篷背，吟魂暗绕吴波。唤玉招香，者番判醉红螺。五湖心事三生约，奈量珠、十斛还多。只匆匆，过眼惊鸿，瞥影如梭。横塘七里相思水，悔重寻花影，携酒迟过。凤泊鸾飘，而今绮思消磨。西湖圆合鸳鸯梦，载春归、可倚新歌。怅尊前，游倦樊川，双鬓先皤。
高阳台·拂水山庄遗址无存，余以秋日经行其际，但见一片寒烟蔓草而已
作者：戴延介
朝代：清

雁外寒芜，鸦边落叶，清游句拾奚囊。贴石疏泉，瀑飞声里书堂。绛云香烬荒烟拥，冷劫灰、蝶梦悠扬。问年年，红豆花开，何处斜阳。涧东老去颓唐甚，爇金炉心字，枉拜空王。死后生前，都应愧煞红妆。美人笑吐如兰气，化虹霓、不化鸳鸯。趁西风，燕子徘徊，同话苍凉。
高阳台·秋云
作者：戴延介
朝代：清

澹影凝烟，凉痕酿雨，遥空难认阴晴。掩映丹枫，斜阳衬出霞明。天涯日暮相思远，又微茫、遮遍山横。记一绳，带雁飞来，抹断归程。夜凉悄向针楼度，指银河疏处，飘梦无声。舒卷层霄，护来蟾月盈盈。愁边几叠鱼鳞聚，被凉飔、飘似罗轻。笑年年，出岫心闲，洞口还生。
高阳台·秋杪过张伯冶五湖一角山房，即用壁间芙初韵赋赠
作者：戴延介
朝代：清

窗锁香斜，径随菊转，小庭不碍幽深。露洗红蕉，分无半点尘侵。颓阳照醒黄花睡，忽凉云、飞满诗襟。憩苔阴，天也萧闲，境也萧森。词成三影翻新谱，认笺明粉砑，墨聚烟沉。捧出双声，有人慧比鹦心。刘郎前度吟魂远，踏秋阴、如梦难寻。瘦愔愔、一叶敲愁，韵度瑶琴。
高阳台·香影庵题沙嫩小影
作者：戴延介
朝代：清
体裁：词

蝉鬓欹风，星眸剪水，艳魂分付香绡。芳字呼应，新声待谱云璈。桃花飘落蘼芜冷，算南朝、金粉都销。只年年，姊妹花开，知为谁娇。板桥依旧青溪水，洗春愁不了，流梦迢迢。抛得珍珠，梁家旧恨难描。玉义重展惊鸿影，拨金猊、肯替香烧。记当时、十四妆楼，一曲琼箫。
鹧鸪天
作者：戴延介
朝代：清

鸂鶒熏炉冷被池。才眠重起夜迟迟。灯悬红豆相思影，墨惨乌丝本事诗。更一点，泪千丝。个人此际可曾知。合欢前事从头想，又是虬壶漏尽时。
鹧鸪天·纪所见
作者：戴延介
朝代：清

一树黄梅亚阁东。梅边人影隐房栊。翠禽小语银蟾澹，午夜帘开不为风。香乍灺，漏初终。炉明鸂鶒被池红。相思吹入冬郎梦，融提春心似酒浓。
齐天乐·冻蜂
作者：戴延介
朝代：清

蜡房窕窈惊寒早，霜风一丝吹坠。腰细空卷，翅单寒敛，花气几回重醉。艳游倦矣。笑辛苦年年，为谁如此。旧侣西园，者回蝶梦醒还未。春韶回首何处，便寻芳逐队，都无情味。闹罢朝衙，酿成崖蜜，闲了梢花针尾。飘零身世。秪冰砚奁边，玉梅窗底。偎暖香融，日斜飞又起。
齐天乐·新秋，偕顾南雅、陶凫香访袁又恺枫江之渔隐图
作者：戴延介
朝代：清

扁舟棹入西塘路，湖天宿雨新霁。绕舍泉清，出墙树老，遥指故人高寄。柴门乍启。便把卷分题，洗杯留醉。晚眺西山，夕阳数点远凝紫。几度诗坛酒阵，问玉山座上，风流无是。跨鹤人行，盟鸥水冷，惆怅岁华撚指。流连胜地。怕佳约难期，秋高花底。催客钟残，渔歌声又起。
齐天乐·题家药坪问花词
作者：戴延介
朝代：清

乌丝几褶蚕眠字，小红箫谱新制。银蜡烧灯，红鳞泛酒，午夜豪尖吹绮。艳情兜起。又絮搅花飞，杜鹃声里。老去江湖，莺莺燕燕也未知。灵山共抛旧隐，石屏风调远，遗响堪忧。宝鸭栏斜，圆鸥梦稳，占断垂虹烟水。弹了叩徵。笑侬亦工愁，新声曾倚。试赌旗亭，俊游同买醉。
荻花
作者：戴廷栋
朝代：清
体裁：七言律诗

梧桐叶落序三秋，疏荻花开漾碧流。夜影半江留月淡，晓光两岸素风柔。鹤汀未冷渔蓑雪，凫渚先春柳絮浮。宁辅高贤敦孝行，岂同红叶艳江洲。
送春
作者：戴廷栋
朝代：清
体裁：七言律诗

书斋傍晓展窗扉，三月荆南春色肥。晴鸟流音谐玉律，娇花含露吐珠玑。村村箫鼓迎风发，楚楚游人映日辉。我病只消终日睡，不如及早送春归。
金菊对芙蓉·咏菊
作者：戴廷栋
朝代：清
体裁：词

采菊东篱，风寒露冷，重阳节物全非。更松涛谡谡，竹影离离。悲秋老矣还添恨，恨征人、不共秋归。斋头供处，精神消瘦，风韵如斯。傲霜未过花时。认斜阳老圃，清意参差。恰白衣人对，绿酒盈卮。回园芜去思彭泽，奈归来、三径偏迟。香痕乍破，瘦螯微赏，一醉题诗。
首夏同友人野眺
作者：戴廷栋
朝代：清
体裁：七言律诗

四月初临春已过，荆南风景暮犹多。山隅日落樵夫担，岩际云收牧竖蓑。石映高霞开锦绣，松摇曲涧奏笙歌。知交携手徘徊望，远胜芸窗咏切磋。
即事感怀赠友
作者：戴廷栻
朝代：清

云谊贵公子，风流及老狂。由来多意气，不仅妙文章。青取江南雨，寒消塞北霜。搴云见朗月，此意在君旁。
拟古诗·人生不满百
作者：戴廷栻
朝代：清

人生不满百，达人固知之。情重性命轻，况当离乱时。所见不合意，退避了无辞。怀抱不可遣，付之于酒卮。
拟古诗·今日良宴会
作者：戴廷栻
朝代：清

今日良宴会，宾客相追逐。四座列氍毹，帘下奏丝竹。金樽倾美酒，玉盘盛粱肉。众人皆醉饱，贱夫愈局促。群居无高论，不如处幽独。归来炊寒灶，脱粟煮薄粥。
拟古诗·庭前有奇树
作者：戴廷栻
朝代：清

庭前有奇树，日夕抚碧梧。墙墉自峻绝，盘桓以为娱。盈盈环堵绿，亭亭百尺孤。息荫无佳人，所辱甚泥涂。凤凰虽不来，安能共狂夫。
拟古诗·涉江采芙蓉
作者：戴廷栻
朝代：清

涉江采芙蓉，花叶皆茂好。所赠不合意，一夕颜色槁。人生感知己，此意向谁道。荡舟越江归，寂寞向芳草。
拟古诗·行行重行行
作者：戴廷栻
朝代：清

行行重行行，裹粮戴吾笠。修途日以荒，所在生荆棘。犹豫立道傍，徘徊以叹息。所苦非别离，浩荡无所适。深谷暮烟平，长河明月飞。孤云藐旷覼，转蓬何时归。忠信不可托，廉介多见欺。惆怅返故乡，且复掩柴扉。
拟古诗·西北有高楼
作者：戴廷栻
朝代：清

西北有高楼，徙倚聊淹留。平原千余里，远道何悠悠。日夕回风起，河水散乱流。相思杳难托，登高翻更愁。
拟古诗·青青河畔草
作者：戴廷栻
朝代：清

青青河畔草，离离路旁柳。悠悠送行人，泛泛举杯酒。终鲜素心人，何许同携手。归来掩柴荆，无语自垂首。
拟古诗·青青陵上柏
作者：戴廷栻
朝代：清

青青陵上柏，不生培塿间。琐琐矜名士，谁能共往还。驱车出国门，游戏上西山。草木多淑气，云霞怡我颜。擘脯酌载酒，哀筝独自弹。
挽张之洞联
作者：戴德诚
朝代：清
体裁：联

政学以胡益阳陈东塾为宗，忆江汉服官，曾闻伟论；先后与李邺园左湘阴同谥，正亚欧多故，畴拯时艰。
挽杨彝珍联
作者：戴德诚
朝代：清
体裁：联

续编鸿宝成二集，此二集足千秋，数文学明星，耆旧推两湖第一；重宴鹿鸣已七年，再七年便百岁，算死生同日，去来皆六月初三。
惜余春慢 芍药开时忆丰台女子曼殊 见陈作霖《国朝金陵词钞》
作者：戴恭人
朝代：清

焚尾花繁，曼殊仙迹，丰台春色如许。红遮香径，碧绕阑干，当日娇柔堪拟。想一代词人，千秋佳丽。消受最怜伊，吟肩试倚。翠巾新拭，绣窗闲语，悄鬟低、犹堪追忆。天与艳才如此。姗姗月下徘徊，露冷苔黏，钗横佩坠。任从他、满目风光，总被杜鹃催去。
浣溪沙·集句
作者：戴恭人
朝代：清

隔得卢家白玉堂。好风吹树杏花香。共怜时世减梳妆。燕子不来春寂寂，残灯无焰影幢幢。五更钟后更回肠。
分水庙
作者：戴敦元
朝代：清

云散星驰不尽流，殢人江海思悠悠。出山岂特分清浊，歧路无端感去留。咫尺便成千里别，萦回难挽百年愁。最怜萍叶随波去，夜夜寒情上客舟。
太白楼
作者：戴敦元
朝代：清

贾生夭折平子愁，云龙上下安可求。《离骚》一卷付流水，眼底突兀维高楼。楼头黄鹤飞不去，云是太白曾游处。万岁千秋身后名，朱甍碧瓦城边路。玉京群帝朝玄都，呼吸沆瀣餐醍醐。鸾皇不屑受控驭，一笑撒手浮江湖。开宝中年富文藻，奇才肯放东山老。凌云一赋沈香亭，太息知卿恨不早。长安市上无地眠，华阴道中催吟鞭。快携谢眺惊人句，茫茫四顾投云天。九关虎豹耽耽视，不见灵妃启玉齿。常教纪瘦怨黄泉，无复汪伦照潭水。解衣归卧徂徕阴，竹溪日暮寒烟沈。掉头有约迟巢父，拘膝无聊弄伯禽。贺监平生最萧瑟，白首金闺情乍昵。鉴湖一曲沙棠舟，越女三年留不得。风尘满目忽相逢，别有伤心感慨同。十千沽取兰陵酒，黄垆小饮愁匆匆。兴酣拔剑忘今古，沧洲五岳低樽俎。粟飞鬼哭啼夜乌，石破天惊散秋雨。浮云苍狗叹纷更，河北无端鼓角鸣。蜀道古曾哀望帝，夜郎天遣戍长庚。文章浩气西风劲，壮士悲歌掩明镜。知己何似汾阳王，故人赖有当涂令。落尽杨花放白鹇，扁舟姑孰又生还。青山枯骨犹余恋，金粟前身若等闲。蓬莱三度成清浅，法轮留待莲花转。此楼不共劫灰寒，一任云烟自舒卷。当时谁识谪仙人，遗迹空扬陌上尘。间杀看花憔悴客，十年人海尚迷津。
感怀和云帆
作者：戴敦元
朝代：清

尚嫌尸素腐儒餐，痛饮悲歌总鲜欢。懒拙岂便从后进，疏狂终碍作高官。抗心竹帛招沈魄，放眼烟霄送逸翰。各有千秋须努力，莫将驹隙等闲看。
扁舟
作者：戴敦元
朝代：清

扁舟千里病中行，沤影尘光幻结成。脉望窥星真异事，即且甘带亦多情。眼前梦任他年醒，身后名从此日争。且索詅痴符一卷，不教人笑橐装轻。
拟古
作者：戴敦元
朝代：清

少小慕远游，偶与神仙遇。蓬莱水清浅，无梁径飞渡。暧暧云际居，楼阁森无数。双成吹瑶笙，餐我五色露。导我谒群真，玉京容小住。上拍洪厓肩，下蹑王乔屦。顾盼意自豪，鍊景期久驻。慧业岂后人，仙骨惜未具。海风浮空来，三山忽迷误。一落万丈强，咫尺尘沙路。天上与人间，宿梦蘧然寤。灵药终何存，忽忽岁云暮。独坐有所思，抑郁将谁诉。回头谢世人，那得知其故。
江行望会稽诸山
作者：戴敦元
朝代：清

孤帆晴破白云围，遥指南江澹翠微。吴越春秋饶霸迹，会稽山水有清晖。卧薪乌喙旋成业，浮海鸱夷竟不归。文采风流至今在，柯亭兰渚辨依稀。
钓台
作者：戴敦元
朝代：清

统易绍先帝，交难留故人。名州亦多事，垂钓竟终身。天象许为客，云台无此臣。逸民存旧传，东汉俗还淳。扪萝凌绝径，台石本天成。到此一回首，悠然心迹清。千重青嶂合，一片碧流平。归路茫茫远，仙风送我行。
钓台·其一
作者：戴敦元
朝代：清

统易绍先帝，交难留故人。名州亦多事，垂钓竟终身。天象许为客，云台无此臣。逸民存旧传，东汉俗还淳。
钓台·其二
作者：戴敦元
朝代：清

扪萝凌绝径，台石本天成。到此一回首，悠然心迹清。千重青嶂合，一片碧流平。归路茫茫远，仙风送我行。
长路
作者：戴敦元
朝代：清

天光尽处是平原，目断寒榛望欲昏。人语夕阳闻远渡，马鸣春草识遥村。白麟奇木终童对，鵩鸟湘江贾傅魂。长路关心自消遣，独怜幽意向谁论。
夜泊沙口待潮
作者：戴文灯
朝代：清

岸阔维舟远，沙崩逐水消。野云迷朔雁，暝色辨西樵。蜑女迎船语，渔郎向客招。无因催六翮，飞促海门潮。
度梅岭
作者：戴文灯
朝代：清

乱崖苍苍划地户，中穹一脊雄南邦。是谁凿破混沌界，前有梅鋗后曲江。我生三十始得到，山寒冬涸空徒杠。冻蛟背踏玉雪树，苍龙鳞脱枯槎桩。沙虫人影视空外，倏忽缘上都卢橦。古院有云封，飘落随幡幢。僧言新州此说法，指点衣钵泉淙淙。径转得关门，玉女闲窥窗。承平兵革销不用，惟见老树堆空腔。呜呼秦尉窃帝号，一夫足敌九鼎扛。称臣奉贡屈辞说，更历数世非心降。楼船忽见下杨仆，伏波更出湟溪泷。乃知在德不在险，悠悠天堑徒崆㟅。返思前度始安峤，平流如掌才容艭。以兹作镇界扬越，南讹平秩功无双。夜投逆旅慰心悸，烧春满注烧瓷缸。浩歌坐见烛花跋，东山远寺昏钟撞。
暮春杂忆江乡旧事
作者：戴文灯
朝代：清

水国轻阴为养花，小桃远近自蒸霞。雨滋上番新栽竹，风递头纲初焙茶。旧垒燕归惊有主，故人书至念无家。青丝络首青门道，客易秋霜点鬓华。初春山寺客游稀，散帙开襟暂息机。一杖探梅因月上，五更斸笋带云归。墓田丙舍空书帖，蕙纫荷纕未授衣。久溷缁尘缘底事，行吟又见柳花飞。
暮春杂忆江乡旧事·其一
作者：戴文灯
朝代：清

水国轻阴为养花，小桃远近自蒸霞。雨滋上番新栽竹，风递头纲初焙茶。旧垒燕归惊有主，故人书至念无家。青丝络首青门道，客易秋霜点鬓华。
暮春杂忆江乡旧事·其二
作者：戴文灯
朝代：清

初春山寺客游稀，散帙开襟暂息机。一杖探梅因月上，五更斸笋带云归。墓田丙舍空书帖，蕙纫荷纕未授衣。久溷缁尘缘底事，行吟又见柳花飞。
泊舟沙溪夜闻雨声
作者：戴文灯
朝代：清

松根欹倒系缆长，紞如打鼓夜未央。两三点雨集微霰，百八声钟鸣晓霜。联拳时见宿鹭静，嘹唳况复哀鸿翔。朝来冲雾下泷去，烟昏不辨山苍苍。
由朝天岩东行磴道曲折山腰为扶啸台遂登屏风岩巅坐玉皇阁眺西江
作者：戴文灯
朝代：清

幸得驻曦轩，复此穷元化。诸峰相犄角，一雄独称霸。攀林宿鸟惊，引蔓藏蛇怕。峰颓欲碍行，径窄才容跨。夤缘入深壁，撑空得广榭。八九丈欹侧，万千象吞泻。山果剥猿猱，林花集兰麝。沾衣空翠润，过涧飞泉射。俯际苍雾濛，仰觑青天罅。尽涤俗士襟，言登招提舍。极目海云微，匝岸风樯卸。万顷碧流澄，一线银潮砑。峰峦分向背，原隰错耕稼。人稀午钟静，幡动石坛亚。茶烟画漏移，清籁松阴乍。若为挈偏提，花茵聊可藉。
自衡至永舟中杂咏
作者：戴文灯
朝代：清

合江亭前滩水平，临烝城下峭帆行。晚风催送津鼓急，枝上昏鸦寒作声。雨晴哀壑激虚籁，风急寒林响堕樵。斜日半竿人晒网，荻花如雪插鱼标。鹿迒虎迹遍山茨，傍崦人家短竹篱。乞得腊前霜露足，东园芦菔尽生儿。
自衡至永舟中杂咏·其一
作者：戴文灯
朝代：清

合江亭前滩水平，临烝城下峭帆行。晚风催送津鼓急，枝上昏鸦寒作声。
自衡至永舟中杂咏·其三
作者：戴文灯
朝代：清

鹿迒虎迹遍山茨，傍崦人家短竹篱。乞得腊前霜露足，东园芦菔尽生儿。
自衡至永舟中杂咏·其二
作者：戴文灯
朝代：清

雨晴哀壑激虚籁，风急寒林响堕樵。斜日半竿人晒网，荻花如雪插鱼标。
题洪忠宣公墨宝册子
作者：戴文灯
朝代：清

驼牟冈下昼攒矢，朔马来饮汴河水。康王出和敌不和，犹敕朝臣奉金绮。使者多人不记名，铮铮铁有洪佛子。冷山囚絷十五年，几番嚼碎睢阳齿。上天好还鉴孤忠，节毛落尽归乡里。到来白首对明廷，那知贼桧诪张技。指嗾狂犬吠狺狺，万里南迁到儋耳。坐令玺书恩不下，殿中枉费黄麻纸。呜呼思陵非忍人，也念小臣歌《陟屺》。子母犹劳金帛颁，父兄宁听冰天死。惜哉庸臣实误国，遂教天子长蒙耻。奸回有柄和遂成，柔懦无能仇竟已。千年展册留郁怒，已死奸谀剑欲指。纥干山雀已不归，叹息孤臣泪空泚。
题杏花村别业
作者：戴旦
朝代：清
体裁：七言绝句

从来空谷有奇人，却笑渔郎认不真。闻道杏花村里事，一声鸡犬是先秦。
咏鹤鹿
作者：戴时达
朝代：清
体裁：五言律诗

庭麋淹岁晚，海鹤绕高旻。病翮秋逾健，雄心老未驯。触云时犯树，立雨不依人。憔悴还怜若，秋风一片尘。
接友人柬有怀因赋
作者：戴时达
朝代：清
体裁：五言律诗

怀友心何切，开缄泪独零。飘蓬归故里，牵袂别高城。春暮莺花老，山回径草平。恩深惭未补，日夕敢忘情。
送史莱庭服除谒选
作者：戴时达
朝代：清
体裁：七言律诗

长亭折柳送君行，分手匆匆不胜情。驿路莺声随棹转，宦途花气逐帆轻。你看待诏公孙相，又喜除书国士荣。燕水吴山千里隔，福星一路出神京。
巧联
作者：戴映奎
朝代：清
体裁：联

公子何翩翩也，喜仙官暗系赤绳，于是夫人议婚，老人主盟，彼童子无知，但凭使者行媒，聘定藏娇公主；大帝其巍巍乎，赖丞相借筹玉箸，因而客人享利，道人服教，虽草寇窃发，可卜将军报捷，削平恃险大王。
秋日泛湖
作者：戴晓
朝代：清
体裁：古风

镜湖一带闲瞻望，万顷碧波形浩荡。忽起秋风拥浪涛，飘飘一叶小渔舠。蒹葭极目交加色，白露凄凄横泽国。恨身不如沙上鸥，忘机无复有悲愁。恨人不如鱼梁鹤，击鲜为食还自乐。万物静观皆自如，一时逸兴何轩渠。舟中兴尽言归去，却将湖景题诗句。
蝶恋花·老景述怀
作者：戴晓
朝代：清
体裁：词

六十八年看已到。须鬓萧疏，镜里俱成皓。人世岂能常美好。秾华转盼成枯槁。一任天真无计较。抱膝长吟，不觉忘昏晓。寂寂幽居人迹少。闲阶滋长芊芊草。
行香子 其一 蘋蓼
作者：戴晓
朝代：清
体裁：词

旖旎滩头，妆点新秋。向菊前、莲后初抽。色分红白，花总繁稠。会一渔父，一竿竹，一扁舟。相依衰柳，丛丛芦渚，与菰蒲，暂且为俦。吴江寂寞，楚岸偏幽。恨月濛濛，花袅袅，水悠悠。
读韦诗了无一物可以拟似适僧赠梅花取以配之左司其诈我乎
作者：戴晟
朝代：清

韦诗如梅花，暗香生清境。孤绝淡尘想，幽微具隽永。花气洗垢氛，诵诗令人冷。看花亿万人，真赏在和靖。谁能解左司，世事甘与屏。驱除杂念虑，冥默得渊静。合之非声色，分观如形影。浑忘诗与花，悠然一笑领。
题柴村画
作者：戴晟
朝代：清

过眼云烟迹已陈，溪山谁主复谁宾。偶来响答松林下，千劫难忘世外人。
杂兴
作者：戴有祺
朝代：清
体裁：五言绝句

三尺盆中松，昔自黄山得。偃蹇不争高，千年自奇特。
江上竹枝词
作者：戴有衡
朝代：清
体裁：词

欲雨不雨江上霞，青帘茅屋酒人家。长年阁桨不归去，淡月一丛芦苇花。
黄山连理松
作者：戴有衡
朝代：清
体裁：七言绝句

狮子峰前连理松，柯交叶互碧重重。为怜同气难分剖，纵使风来不化龙。
一昔
作者：戴望
朝代：清

一昔繁霜四海秋，端居终日抱离忧。徒怀阮籍登临叹，长作卢敖汗漫游。乱世谁能谋禄隐，全生终愧客诸侯。越王台上思乡处，一片笳声动地愁。
度云砌关
作者：戴望
朝代：清

高枕闽江势转东，当关一敌万夫雄。倒悬瀑布青天上，乱激危涛怒石中。当日北门亡筦钥，至今南国怨沙虫。谁怜匹马秋风客，望里苍茫似断蓬。
立夏日雪
作者：戴望
朝代：清

天意吁可怪，无端夏雪飞。纷纷断江路，片片送春归。愁说临安事，忧闻溧水围。无憀还对此，默坐念庭闱。
避兵东林山赋赠程大
作者：戴望
朝代：清

急难重逢日，相怜似弟兄。家山仍梦寐，烽火又清明。叹息鱼虾市，频惊草木兵。荷锄知计拙，应悔作书生。
题流杯池
作者：戴望
朝代：清
体裁：五言律诗

昔贤游息地，近步费登跻。高下田依陇，纵横石渡溪。濯缨江汉润，抒秀稻田齐。吊古人如见，风光欲破迷。
律陶赠野人
作者：戴本孝
朝代：清

乐与数晨夕，区区诸老翁。贫居依稼穑，绕宅自蒿蓬。懒惰故无匹，箴规向已从。闲居三十载，乡里习其风。
汉魏集律感怀
作者：戴本孝
朝代：清

良时不再至，何乃太区区。万事无穷极，九州焉所如。忧心常惨戚，养志在冲虚。愿化双黄鹄，悠悠去故居。
田家
作者：戴本孝
朝代：清

少无适俗韵，甘以辞华轩。但道桑麻长，而无车马喧。服勤尽岁月，守拙归园田。终晓不能静，鸡鸣桑树颠。
秋残
作者：戴本孝
朝代：清

良时忽一过，白日半西山。哀彼寒霜厉，空令蕙草残。微歌发皓齿，时俗薄朱颜。奄若风吹烛，人生一世间。
自题画诗
作者：戴本孝
朝代：清

丛薄何蓊藏，乔木无余阴。斧斤向天地，悲风摧我心。不知时荣者，何以答高深。燔柴今已废，岳灵杳何托。白云来洗崖，有额为谁斫。涛声听松崩，响逐龙湫落。何处无深山，但恐俗难免。一心溯真源，千载不卷转。扁舟弄桃花，此兴自不浅。草木亦争荣，攀援与依附。凌霄桑寄生，滋蔓尚可惧。惜哉不防微，良材化枯树。坐爱柴扉外，林阴满钓竿。葭昏烟棹湿，溪落水舂残。不是沧波客，前津问好难。
自题画诗·其一
作者：戴本孝
朝代：清

丛薄何蓊藏，乔木无余阴。斧斤向天地，悲风摧我心。不知时荣者，何以答高深。
自题画诗·其三
作者：戴本孝
朝代：清

何处无深山，但恐俗难免。一心溯真源，千载不卷转。扁舟弄桃花，此兴自不浅。
自题画诗·其二
作者：戴本孝
朝代：清

燔柴今已废，岳灵杳何托。白云来洗崖，有额为谁斫。涛声听松崩，响逐龙湫落。
自题画诗·其五
作者：戴本孝
朝代：清

坐爱柴扉外，林阴满钓竿。葭昏烟棹湿，溪落水舂残。不是沧波客，前津问好难。
自题画诗·其四
作者：戴本孝
朝代：清

草木亦争荣，攀援与依附。凌霄桑寄生，滋蔓尚可惧。惜哉不防微，良材化枯树。
葺山中田庐
作者：戴本孝
朝代：清

素襟不可易，性本爱丘山。怀役不遑寐，躬耕非所叹。敝庐何必广，虚室有馀闲。岁月相从过，吾生梦寐间。
课农
作者：戴本孝
朝代：清

所营非近务，相命肄农耕。井灶有馀处，林园无俗情。酒能袪百态，菊为制颓龄。遂令介然分，不为好爵萦。
送别
作者：戴本孝
朝代：清

远送新行客，中心摧且伤。寒蝉鸣我侧，孤雁独南翔。努力加餐饭，随时爱景光。勉哉修令德，别后莫相忘。
忆弟
作者：戴树屏
朝代：清
体裁：五言律诗

可惜燕山桂，偏遗第五伦。医囊真弃物，书簏亦飞尘。射石非关力，穿杨自有神。含尖终望尔，雁塔看嶙峋。
新柳
作者：戴树屏
朝代：清
体裁：五言律诗

陌上春光满，柔条故故垂。晚风偏着意，新月定相思。浅黛已能画，轻颦未肯为。耐他浓荫日，黄鸟坐深枝。
池阳告归感赋四章·其一
作者：戴树屏
朝代：清
体裁：七言律诗

翱翔云路羡鹏博，老鹤相随振羽难。百里曾为强项令，七旬仍作折腰官。闲中岁月消书幌，病里心情倚药栏。高厚君恩惭未报，便思田舍托身安。
池阳告归感赋四章·其三
作者：戴树屏
朝代：清
体裁：七言律诗

雁塔书名在少年，而今鹤发已垂肩。会餐宾客推高座，介寿孙曾杂末筵。桃李盈门都擢秀，鸳鸿得路要争先。摩挲老眼看群隽，玉笋班中姓氏联。
池阳告归感赋四章·其二
作者：戴树屏
朝代：清
体裁：七言律诗

自幸年来逸兴多，同僚披我惠风和。山堂每许青毡卧，驿馆何知绛节过。镜里渐添霜鬓白，尊前难驻酒颜酡。还家笑指松顽健，解带先量百尺柯。
池阳告归感赋四章·其四
作者：戴树屏
朝代：清
体裁：七言律诗

同堂握手两牵情，十五年间老友生。立雪早惊风谊厚，临岐翻悔别离轻。空山落月啼猿梦，远水斜阳去雁程。最是蓬窗回首处，花潭一片踏歌声。
陕西军营作·其一
作者：戴树屏
朝代：清
体裁：七言律诗

六百商于作战场，典师秣马栗戎行。龙韬耀武驱而远，虎帐谈兵饱则飏。犄角无方难捕鹿，次且任意好牵羊。从知天意犹无悔，岂是人谋不用藏。
陕西军营作·其三
作者：戴树屏
朝代：清
体裁：七言律诗

教习无恒传染多，楚氛甚恶是南讹。鼠牙穿屋匪今始，螳臂挡车奈若何。舍必三迁难捣穴，网留一面倖罹罗。从来神武无须杀，投笔何妨又执戈。
陕西军营作·其二
作者：戴树屏
朝代：清
体裁：七言律诗

以邻为壑胡为者，借寇为资益发舒。百二雄关方岌岌，六千君子故徐徐。一夫守险何曾有，千里穷追何所如。役号迁延当拜惠，来援他日史官书。
陕西军营作·其五
作者：戴树屏
朝代：清
体裁：七言律诗

秦中富庶甲神州，小丑无知慢暗投。兵少无难围土豹，贼平须早扼金牛。余氛已届床囚气，铁笼还将细弱留。釜底游鱼经岁月，从兹藉手播皇猷。
陕西军营作·其四
作者：戴树屏
朝代：清
体裁：七言律诗

军民额手皆称庆，喜见雄师境内临。望雨望霓如望岁，求刍求牧更求金。武臣惜死多长虑，狂寇舍生无二心。唯有中军堪作好，九重频听凯旋音。
秦中怀古
作者：戴树谷
朝代：清
体裁：七言律诗

郡名天水古初闻，虞帝钟灵启大文。八卦台高悬日月，三阳川阔壮风云。图开点画元关剖，气辟鸿蒙太极分。古迹茫茫难尽信，唯余雨后石生纹。
七十自寿十首
作者：戴梓
朝代：清

荏苒行年届古稀，霜髯如戟耐长饥。三山海外虚成想，八口辽东老未归。乞米雄藩江汉远，卖文京国信音违。两乡怅望儿游处，祇恐天涯未授衣。白发苍颜老放民，敝衣羸马冒缁尘。饥摅楮墨生烟雨，饱听妻孥议贱贫。雪窖病中怀贳酒，冰天梦里役回轮。愁肠纵令今宵断，已占人间七十春。宇宙茫茫一画图，葫芦依样换青蚨。白头牛马应人贱，黄卷儿孙可自娱。挟策未能干富贵，谈兵何处友屠沽。冰霜寂寞天涯客，潦倒乾坤一饿夫。角声吹断雁声来，怀土羁人听自哀。南韨买花春访妓，西湖泛月夜传杯。何当羽檄徵书室，便尔戎衣立弩台。一曲凯歌归阆苑，十年珥笔厕蓬莱。一谪辽东三十年，痛深邱陇隔遥天。身存却是君恩厚，命舛非关世态偏。风截阵鸿还挺翮，霜摧丛菊尚舒妍。老夫此日犹能醉，自听馀生不学仙。自古神仙不可期，谩劳引导问方师。悲深青海穷呼酒，泪洒黄龙饿赋诗。矍铄向人舒啸傲，昂苍入世任妍媸。闻鸡起傍霜庭望，无尽浮云无尽思。彩凤珠楼竟日閒，白杨黄鸟忽绵蛮。沧桑我已悲人事，富贵谁能铸世寰。盈尺砚田供八口，半函卷帙展衰颜。菜根滋味延年药，何必吹笙缑岭山。秦关遗烬旧台烽，路迥辽河势郁重。江泻松花环紫塞，峰峗天柱结黄龙。一身冻老千山雪，三业心灰五夜钟。迢递母棺归未得，每将血泪洒楸松。秋色萧条叹菊花，更从何处觅名葩。杨妃幸蜀胭脂冷，西子归湖粉黛斜。高树欲栖丁令鹤，荒庭不让管宁家。诸君尽醉休嫌晚，银汉昭回月吐芽。野烧荒荒连紫塞，寒风猎猎捲黄尘。久？瘦骨支冰雪，还振雄心敌鬼神。磨剑半生虚售世，著书千载枉惊人。桂丛且谩招归隐，春满桃源自问津。
七十自寿十首·其一
作者：戴梓
朝代：清

荏苒行年届古稀，霜髯如戟耐长饥。三山海外虚成想，八口辽东老未归。乞米雄藩江汉远，卖文京国信音违。两乡怅望儿游处，祇恐天涯未授衣。
七十自寿十首·其七
作者：戴梓
朝代：清

彩凤珠楼竟日閒，白杨黄鸟忽绵蛮。沧桑我已悲人事，富贵谁能铸世寰。盈尺砚田供八口，半函卷帙展衰颜。菜根滋味延年药，何必吹笙缑岭山。
七十自寿十首·其三
作者：戴梓
朝代：清

宇宙茫茫一画图，葫芦依样换青蚨。白头牛马应人贱，黄卷儿孙可自娱。挟策未能干富贵，谈兵何处友屠沽。冰霜寂寞天涯客，潦倒乾坤一饿夫。
七十自寿十首·其九
作者：戴梓
朝代：清

秋色萧条叹菊花，更从何处觅名葩。杨妃幸蜀胭脂冷，西子归湖粉黛斜。高树欲栖丁令鹤，荒庭不让管宁家。诸君尽醉休嫌晚，银汉昭回月吐芽。
七十自寿十首·其二
作者：戴梓
朝代：清

白发苍颜老放民，敝衣羸马冒缁尘。饥摅楮墨生烟雨，饱听妻孥议贱贫。雪窖病中怀贳酒，冰天梦里役回轮。愁肠纵令今宵断，已占人间七十春。
七十自寿十首·其五
作者：戴梓
朝代：清

一谪辽东三十年，痛深邱陇隔遥天。身存却是君恩厚，命舛非关世态偏。风截阵鸿还挺翮，霜摧丛菊尚舒妍。老夫此日犹能醉，自听馀生不学仙。
七十自寿十首·其八
作者：戴梓
朝代：清

秦关遗烬旧台烽，路迥辽河势郁重。江泻松花环紫塞，峰峗天柱结黄龙。一身冻老千山雪，三业心灰五夜钟。迢递母棺归未得，每将血泪洒楸松。
七十自寿十首·其六
作者：戴梓
朝代：清

自古神仙不可期，谩劳引导问方师。悲深青海穷呼酒，泪洒黄龙饿赋诗。矍铄向人舒啸傲，昂苍入世任妍媸。闻鸡起傍霜庭望，无尽浮云无尽思。
七十自寿十首·其十
作者：戴梓
朝代：清

野烧荒荒连紫塞，寒风猎猎捲黄尘。久？瘦骨支冰雪，还振雄心敌鬼神。磨剑半生虚售世，著书千载枉惊人。桂丛且谩招归隐，春满桃源自问津。
七十自寿十首·其十
作者：戴梓
朝代：清
体裁：七言律诗

野烧荒荒连紫塞，寒风猎猎捲黄尘。久𢬵瘦骨支冰雪，还振雄心敌鬼神。磨剑半生虚售世，著书千载枉惊人。桂丛且谩招归隐，春满桃源自问津。
七十自寿十首·其四
作者：戴梓
朝代：清

角声吹断雁声来，怀土羁人听自哀。南韨买花春访妓，西湖泛月夜传杯。何当羽檄徵书室，便尔戎衣立弩台。一曲凯歌归阆苑，十年珥笔厕蓬莱。
七夕夜坐亨儿云丑时立秋求作一首
作者：戴梓
朝代：清

一年惊报半年过，老促前期奈尔何。鹊驾未分鸡已唱，断肠一叶落金梭。
万井朝烟
作者：戴梓
朝代：清

鸡声报彻动殷雷，九韨门随华毂开。山霭欲收人气重，却疑晓蜃结蓬莱。
三清观
作者：戴梓
朝代：清

久有东皋约，兹游喜不虚。推窗瞻广漠，扫碣读遗书。孤塔千秋在，荒城百战馀。萧萧寒木下，瞻望意踟蹰。
不寐得归字同缪子
作者：戴梓
朝代：清

参横碧落夜霜飞，玉漏声沈烛影微。明月画桥杨柳渡，关山不隔梦魂归。
为张建侯进士写照竣赋此赠别
作者：戴梓
朝代：清

君拂千里尘，我破十年想。清尊侣兰膏，欢呼振林莽。老屋闭寒阴，言欢倏温朗。爰以岩廊姿，驰情烟波党。湘管招群灵，襟期搆幽爽。置君丘壑中，冥心观万象。凛然松风来，飞泉答灵响。眉端紫气开，欣欣有馀赏。嬿婉艰久羁，驾言迈西往。冰碛启朝昏，鞭风振嵣㟿。惓惓别离情，华发应增长。
九月廿一夜震霆大雪因述长句
作者：戴梓
朝代：清

去家路五千，闻见颇有异。四月冰不澌，八月霜满地。地北寒自多，推天固有意。胡为冰雪中，忽闻震雷厉。忆昨拨残灯，拥衾读遗史。窦窍忽悲鸣，如匣出虎兕。顾门慎扊扅，拣絮覆两子。雷声震屋尘，电光烛窗纸。畏寒我无眠，檐瀑喧未已。虚枕不成寐，暗室光忽紫。天又东南倾，地复西北圮。巨响自何来，副坼邻树圮。两子梦中惊，抱母啼不止。一夜如海行，洪涛打船底。临晨起开门，门被滕六砌。璀璨成玉京，迷茫失天际。滑澾阻我行，满地琳琅碎。敝裘典未归，乌金贵难贳。嗟嗟九月中，景象竟如是。遥想冬深时，凛冽复何似。昔闻寒时雷，动蛰蛇俱死。蛇死不伤人，毒去我所喜。唯彼秋奇寒，半生未见此。矫首逐南鸿，哀鸣望乡里。
了如上人
作者：戴梓
朝代：清

几载昙那寄客踪，妙香熏染得禅宗。回头发逐红尘断，合掌心将白马从。山径拾柴炊佛火，霜梯踏月报明钟。一瓢尚有兰陵味，洗向深潭化毒龙。
云岩飞瀑
作者：戴梓
朝代：清

倚天叠巘势难攀，望似奇云不似山。终古晴雷天上落，一枝藤杖伴鸥閒。
人日
作者：戴梓
朝代：清

玉历新颁七日来，金闺镂得百花开。晋风荆俗相传久，好把春光剪下催。蓂荚初传七叶开，羹烹杂菜写穷杯。半轮新月欺霜鬓，愁绝春风向老催。
人日
作者：戴梓
朝代：清

鸟舌新柔杨柳风，流澌路转草茸茸。梅花信隔千山外，綵胜香怜七叶中。楼倚半规春月淡，盘盛杂组酒杯空。江乡有梦人悬帐，惆怅清宵桦烛红。
人日·其一
作者：戴梓
朝代：清

玉历新颁七日来，金闺镂得百花开。晋风荆俗相传久，好把春光剪下催。
人日·其二
作者：戴梓
朝代：清

蓂荚初传七叶开，羹烹杂菜写穷杯。半轮新月欺霜鬓，愁绝春风向老催。
介石
作者：戴梓
朝代：清

野性寻幽惯，攀跻倦复游。淡烟萦曲径，乱石漱寒流。雁影丹林没，山光夕照收。何人题绝壁，两字已千秋。
代张孝廉可宗祝文学使六十寿
作者：戴梓
朝代：清

洞庭西，南岳北，山水钟灵开胜邑。千树桃花，万片锦石，精英结搆仙人宅。仙人一住几千年，秦汉相传人不识。閒徵鹿豕应歌喉，偶唤鸾凰翔舞翼。酿霞为醑，炊琼作食。后天而老，其乐无极。卓哉夫子挺群仙而特出。既负阴以抱阳，复含华而吐实。胸藏日月夺天明，笔吐云霞成五色。棘围一战捷南宫，玉堂挥洒掞天日。大贤秉鉴莅乡闱，鲲鹏直藉扶摇力。穷边佔毕苦有年，倖入笼中成溲勃。于今旌节戾东都，始获趋承庭下立。泰山北斗何巍巍，道范芝颜瞻咫尺。因知君圣是唐虞，自有贤臣为禹稷。盐梅指日待调和，燮理他时成沕穆。小子叨居桃李人，鲲鹏还借扶摇力。篱菊方葩梅始英，岳降良辰今六十。洞里仙人应忆之，甲子周回不瞬息。余随鹿豕一赓歌，霜月方恒未全白。歌曰东海茫茫一酒卮，千山齿齿是今时。愿将山海同人寿，年历乾坤亿万斯。
佳公子招游郊野座中赠陈省斋杨玉斧两太史
作者：戴梓
朝代：清

出塞悲连月，寻欢此一游。龙沙天地□，沈水古今流。挟弹追黄鸟，输拳覆白瓯。醉中无赖甚，忘却异乡愁。闽南恒把袂，塞北又联觞。万里存君我，千秋共肺肠。有书延贱命，无语慰高堂。敢复言忠孝，酸心抚白杨。谩说成名早，文章亦祸机。谋生虽寡策，教读且瘳饥。终荷君恩宥，休伤世事违。升沈何足定，强饭望朝晖。日色荡寒沙，归鞭促暮笳。乱红萦马足，深绿隐渔家。路踏严城月，门敲小径花。春光长不歇，投老愿天涯。
佳公子招游郊野座中赠陈省斋杨玉斧两太史·其一
作者：戴梓
朝代：清

出塞悲连月，寻欢此一游。龙沙天地□，沈水古今流。挟弹追黄鸟，输拳覆白瓯。醉中无赖甚，忘却异乡愁。
佳公子招游郊野座中赠陈省斋杨玉斧两太史·其三
作者：戴梓
朝代：清

谩说成名早，文章亦祸机。谋生虽寡策，教读且瘳饥。终荷君恩宥，休伤世事违。升沈何足定，强饭望朝晖。
佳公子招游郊野座中赠陈省斋杨玉斧两太史·其二
作者：戴梓
朝代：清

闽南恒把袂，塞北又联觞。万里存君我，千秋共肺肠。有书延贱命，无语慰高堂。敢复言忠孝，酸心抚白杨。
佳公子招游郊野座中赠陈省斋杨玉斧两太史·其四
作者：戴梓
朝代：清

日色荡寒沙，归鞭促暮笳。乱红萦马足，深绿隐渔家。路踏严城月，门敲小径花。春光长不歇，投老愿天涯。
元夕前三日林子花烛是日雪
作者：戴梓
朝代：清

瑶雪垫香车，辉呈树树花。不教澌作淖，却喜玉为砂。粉镜临秋月，湘裙褪晚霞。不须听夜语，灼灼是仙葩。
元夕雪
作者：戴梓
朝代：清

帝城元夕物华新，朔气无端布玉茵。天上不教灯寂莫，梅花忽放塞垣春。东风半月度辽滨，柳线依依欲近人。独喜星桥今夜看，雪光寒照玉轮春。
元夕雪·其一
作者：戴梓
朝代：清

帝城元夕物华新，朔气无端布玉茵。天上不教灯寂莫，梅花忽放塞垣春。
元夕雪·其二
作者：戴梓
朝代：清

东风半月度辽滨，柳线依依欲近人。独喜星桥今夜看，雪光寒照玉轮春。
元日
作者：戴梓
朝代：清

冰霜元日望天涯，万里关河动旅思。何日生还拂衣去，买山先与白云期。
公无渡河
作者：戴梓
朝代：清

结发为夫妻，婉娈情不移。何当发狂疾，言欲各分飞。一夕起长歌，向涛乱奔驰。其妻踵其后，呼公无渡河。临河公不见，妻心将奈何。悲重视生轻，持袂投洪波。两身抱一处，千载永不磨。至今河畔草，纠结成烟萝。
关山月
作者：戴梓
朝代：清

戍鼓声沈下夕阳，牙旗猎猎九秋霜。多情唯有关山月，一片清光似故乡。
兵车口占
作者：戴梓
朝代：清

惨淡柳条黄，兵车适异乡。亲朋双泪眼，家产一身装。臣罪知无涘，君恩岂易忘。云中双阙远，回首望苍苍。
冬夜即事和陈侍御韵
作者：戴梓
朝代：清

空阶冰雪照星辰，尊酒悲歌纵此身。骢马绣衣成往劫，黄獐白草共边尘。十年如梦人何在，万里无家草不春。潦倒细推浮世事，生涯只合老江滨。
冬日
作者：戴梓
朝代：清

草堂寒若此，焚荻竟无功。窗满前宵雪，门增此日风。卖文怀旧主，贳酒乞邻翁。鸿雁南飞去，梅花信未通。
冬至后二日送杨西侯入关步韵
作者：戴梓
朝代：清

苦口留君留不住，任君归去自生悲。目穷秦筑寒无泪，肤裂辽天痛有诗。青海月孤鞭匹马，黄沙风急锁双眉。歌残别后三千路，回首应思塞上时。
出关行
作者：戴梓
朝代：清

三月出关行，四月到辽住。住辽不逾时，又向铁岭去。铁岭去辽百馀里，风景萧萧有如此。我欲为家家易成，乱草和沙砌寒水。水自滔滔出混同，洪涛万里天行风。风高山苦不成望，连云部落冰霜中。日暮无依投店宿，店主愁颜向余嘱。连日狂飙禁作炊，晚餐只有前朝粥。
出狱口占
作者：戴梓
朝代：清

已解囹圄困，翻生离别伤。遥凭南去雁，不死慰高堂。
刘孝子子超索书歌
作者：戴梓
朝代：清

襄平刘君字子超，文追秦汉诗风骚。青衿曳曳未易紫，矫然鹤立鸣九皋。独敦至性能大孝，乃翁寝疾时悲号。一夕翁乘白鹤去，擗踊肠断魂随飘。天留孝子不就死，死绝苏回凡几遭。手扶灵輀北邙去，子却随依坟上住。一住三年不顾家，此身将化坟前树。坟旁有鬼时夜来，窥见孝子称奇哉。吁嗟孝子子如此，我虽为鬼宁无哀。守土尸位不上达，孝德昭昭名姓埋。我闻君名欲愧死，因痛亲亡徒已矣。今日为君书此歌，悲心暗逐春风起。
刘洪扬嫔女歌
作者：戴梓
朝代：清

赤帝传后裔，卓然抱英姿。易水一千里，流风争贤之。杰士不世合，辽海来栖迟。炊冰苏白草，八十形离奇。霜雪照髯鬓，与我深相知。瞥见兰闺彦，娟娟娥双眉。东邻居鲁叟，朱门称硕耆。膝下挺凤羽，丱角春游嬉。藜杖日往复，交好结门楣。两姓屋不远，藓垣间苔畦。虽无百辆从，奁媵倾老赀。揭帘动脂粉，香风东西吹。余窘愧莫赠，摇膝抽秘思。白雪映彤管，欣得鸳鸯诗。五色散毛羽，关关欢水湄。唼喋浮中流，清波荡参差。窈窕芙蓉浦，比翼冲烟飞。岸上琼瑶树，生结连理枝。
初冬看近山红叶
作者：戴梓
朝代：清

天将黼黻付林邱，姹紫嫣红对白头。空见百花明上苑，宁知五组属高秋。文章翻喜寒霜力，锦绣难教举世收。还有深山老松柏，千年苍翠向人浮。
北镇庙立碑
作者：戴梓
朝代：清

帝里钟佳气，医闾望郁葱。祁连青隐接，长白脉遥通。九邑分支细，三江引派瀜。秀来峰崱屴，翠倚麓隆崇。采玉琅玕异，芟茆芝朮芃。长松凌朔雪，飞瀑截秋虹。窜逸岩边鼬，孳生草际鸿。白云群窍湿，青霭四山笼。封锡昭文献，峥嵘大武功。祀承千祀上，名振八垓中。爵以王靡替，尊因镇建雄。位应俦岳渎，道不让崆峒。海立朝翻旭，沙惊夜度风。灵旗烟淡荡，天马电迷蒙。散雨田膏沃，吹晴物阜融。保疆环蓟北，守土福辽东。被泽民知感，酬庸荐合丰。时当逢圣节，报必首神聪。凤藻挥彤管，龙章出紫宫。关河传俎豆，台殿敞玲珑。额署金璀璨，碑标玉琢砻。恋宸霄汉近，拜笔古今空。铸铁坚堪并，锓冰润岂同。伊余甘委弃，幸老备胥工。摩迹虚惭术，披诚实抱衷。乾坤归位育，尧舜大涵洪。地肺轮居握，天心运在躬。平成倡力学，熙皞不忘戎。百辟欢鸣豫，三多祝效嵩。名山如不朽，万寿自无穷。
北风行
作者：戴梓
朝代：清

北溟鲲鹏来变化，浪起危山海横泻。中间猛烈成北风，瓦飞树拔将人射。骇若声疑万虎来，天吴锁断金门开。潜蛟春起鳌自掷，洪濛重结天胚胎。城郭将倾日光紫，不到山平吹不止。妖狐异鬼助风声，吹出奇寒人欲死。雨雪飘零风忽已，暖气盈庭日光起。吁嗟北风空怒号，世事升沈类如此。
医巫闾山
作者：戴梓
朝代：清

瞻彼闾山，巍巍灵厚。长白荫东，祁连翠右。势望脉通，挺载干覆。郁郁葱葱，发祥启佑。奠镇幽方，默相我后。神其赫思，飙旗电骤。玉宇金镛，照振岩岫。昔肇虞封，今邀圣构。昭兮极兮，泉膏霭耨。至哉圣皇，两间造就。川岳效灵，陈华吐秀。永永万年，祝无疆寿。
千甍夕照
作者：戴梓
朝代：清

暮云凝紫结檐牙，笳听秋风十万家。还有向西帘独启，目穷归雁落芦花。
南塔柳阴下口占
作者：戴梓
朝代：清

花事看都尽，柳阴犹可怜。轻烟蒸白塔，柔浪拍青天。移后应多悴，攀馀未许眠。灵和旧风日，回首忆当年。
博宗人尔和榷使枉顾
作者：戴梓
朝代：清

冰雪充盈道路昏，久虚轩盖叩柴门。他时再枉君车骑，计典残书搆一尊。
古庙
作者：戴梓
朝代：清

何代留遗庙，倾？动感伤。碑残苔蚀字，殿老树生墙。阒寂藏神鬼，幽深聚虎狼。犹疑灵爽在，松柏啸斜阳。
古庙
作者：戴梓
朝代：清
体裁：五言律诗

何代留遗庙，倾𢼮动感伤。碑残苔蚀字，殿老树生墙。阒寂藏神鬼，幽深聚虎狼。犹疑灵爽在，松柏啸斜阳。
古意
作者：戴梓
朝代：清

吹角荒台冷铁衣，沙平草短雁西飞。男儿不作还乡梦，直取楼兰奏凯归。
古意五首
作者：戴梓
朝代：清

郁郁复郁郁，西风吹絺绤。白草动悲音，黄埃幂危碛。仰见陇头云，不见水底石。水石抱坚贞，千年如一日。陇云多变端，崇朝不谋夕。隐现虽殊观，君子贵自得。披襟临回飙，顾影三叹息。朱门有淑女，嫔为君子室。步摇明月珠，佩戛荆山璧。绰约生香风，芙蓉照春色。雅韵抱流云，光华争丽日。婉娈两情深，誓并鹣鹣翼。恃德不恃色，君心有转易。耳入侍儿言，弃置在一夕。挥泪下君堂，幽房暗如漆。回望旧帘栊，远若云天隔。镜此倾国姿，只博衫袖泾。不及长干倡，挟瑟笑君侧。庭前有嘉树，双双落奇鸟。卿云散组翰，焕彩张灵葆。乳哺群雏娇，噰噰聚晴晓。春风游冶郎，翠骑飞芳草。挟弹觅当垆，意气何矫矫。侧目眄高柯，金丸度空杪。一击毛羽摧，惊飞何扰扰。哀哉覆巢下，众雏难自保。枉渚有幽兰，香气随风烈。美人牵轻裾，窈窕独采撷。佩之非自欢，用媚君子悦。君子自怡怡，兰香香有时。其奈妾颜色，冶容日以移。兰萎合弃捐，弃妾亦如斯。残香复把玩，泪向春风吹。昔作君家妇，红颜如夭桃。纺织供衣裳，针线为灯膏。纤手力井臼，瘁极不言劳。柔肠剌枳棘，何敢嫌糠糟。黾勉相厥德，结发如同胞。君名幸成就，妾意登云霄。驾言妾颜色，端肃无丰标。挥金置妖丽，珠玉明纤腰。欢狎自成族，疏礼徒崇高。历苦华艳谢，乃为群婢嘲。十日不一顾，一顾已酕醄。尸素自渐退，空房啼中宵。寒衾枕蟋蟀，旦暮归蓬蒿。妾身不足惜，君德在久要。
古意五首·其一
作者：戴梓
朝代：清

郁郁复郁郁，西风吹絺绤。白草动悲音，黄埃幂危碛。仰见陇头云，不见水底石。水石抱坚贞，千年如一日。陇云多变端，崇朝不谋夕。隐现虽殊观，君子贵自得。披襟临回飙，顾影三叹息。
古意五首·其三
作者：戴梓
朝代：清

庭前有嘉树，双双落奇鸟。卿云散组翰，焕彩张灵葆。乳哺群雏娇，噰噰聚晴晓。春风游冶郎，翠骑飞芳草。挟弹觅当垆，意气何矫矫。侧目眄高柯，金丸度空杪。一击毛羽摧，惊飞何扰扰。哀哉覆巢下，众雏难自保。
古意五首·其二
作者：戴梓
朝代：清

朱门有淑女，嫔为君子室。步摇明月珠，佩戛荆山璧。绰约生香风，芙蓉照春色。雅韵抱流云，光华争丽日。婉娈两情深，誓并鹣鹣翼。恃德不恃色，君心有转易。耳入侍儿言，弃置在一夕。挥泪下君堂，幽房暗如漆。回望旧帘栊，远若云天隔。镜此倾国姿，只博衫袖泾。不及长干倡，挟瑟笑君侧。
古意五首·其五
作者：戴梓
朝代：清

昔作君家妇，红颜如夭桃。纺织供衣裳，针线为灯膏。纤手力井臼，瘁极不言劳。柔肠剌枳棘，何敢嫌糠糟。黾勉相厥德，结发如同胞。君名幸成就，妾意登云霄。驾言妾颜色，端肃无丰标。挥金置妖丽，珠玉明纤腰。欢狎自成族，疏礼徒崇高。历苦华艳谢，乃为群婢嘲。十日不一顾，一顾已酕醄。尸素自渐退，空房啼中宵。寒衾枕蟋蟀，旦暮归蓬蒿。妾身不足惜，君德在久要。
古意五首·其四
作者：戴梓
朝代：清

枉渚有幽兰，香气随风烈。美人牵轻裾，窈窕独采撷。佩之非自欢，用媚君子悦。君子自怡怡，兰香香有时。其奈妾颜色，冶容日以移。兰萎合弃捐，弃妾亦如斯。残香复把玩，泪向春风吹。
叶家坟
作者：戴梓
朝代：清

断蓬轮不断，伫望日西斜。气肃天蒸海，冰消地坼花。乌风翻白骨，鬼雨走黄沙。搔首余将老，千秋何处家。
合营寨
作者：戴梓
朝代：清

中原句丽各天涯，欲骋雄图作一家。日角气消无虎士，云梯烟尽有龙沙。田开麦浪迎朝露，山带松涛冷暮笳。剩有渔樵成小韨，弩台西畔夕阳斜。
听琵琶
作者：戴梓
朝代：清

最是琵琶不忍闻，那堪愁里听分明。今朝多少关河泪，滴向空阶伴雨声。恼恨君家十指尖，能将幽怨出鹍弦。江州司马情无尽，今日天涯复泪涟。想见明妃出塞时，琵琶马上怨边陲。歌声一阕千门泪，流到如今无尽期。
听琵琶·其一
作者：戴梓
朝代：清

最是琵琶不忍闻，那堪愁里听分明。今朝多少关河泪，滴向空阶伴雨声。
听琵琶·其三
作者：戴梓
朝代：清

想见明妃出塞时，琵琶马上怨边陲。歌声一阕千门泪，流到如今无尽期。
听琵琶·其二
作者：戴梓
朝代：清

恼恨君家十指尖，能将幽怨出鹍弦。江州司马情无尽，今日天涯复泪涟。
听莺
作者：戴梓
朝代：清

看尽春花复听莺，此间声色有谁争。双柑未绝炎方味，斗酒仍耽昨夜晴。好韵远酬龙塞曲，娇歌不让凤楼笙。金丸岂到穷山处，一任阴森坐树鸣。
吴孝廉招饮和李太史根庵韵
作者：戴梓
朝代：清

昭融无计问贞休，金像何堪执厕筹。乞米十年虚穴鼠，买山八口愧耕牛。呼猿洞冷蘼芜合，放鹤亭空雨雪愁。叨得孝廉修脯重，海天明月一勾留。
和文学使志鲸边城早秋
作者：戴梓
朝代：清

一夕西风百感生，怀鲈忆橘故乡情。烟光隔浦沈山色，泥淖当途阻客行。蝉噪夕阳堤柳暗，鸦翻断碛旅人惊。关河万里西南望，羡尔归鸿碧汉轻。
和栖一和尚韵
作者：戴梓
朝代：清

龙杖敲门塞雪深，方袍短褐对乡音。桃花久遂天台隐，流水何缘渤海寻。诗聚白云昭地肺，禅开明月笑天心。风雷善向人间说，使我神飞到石林。
和沈天庵韵
作者：戴梓
朝代：清

乡山又负一年游，穷塞严霜两鬓收。只有新诗堪窃沈，绝无旧馆可依刘。白云天老孤城梦，青海沙悬万里愁。愁绝今宵翻笑舞，引将稚子学俳优。
咏燕四首 其一 营巢
作者：戴梓
朝代：清

何处归来白玉堂，交梭故故弄斜阳。语陈别绪听偏苦，泥带飞花坠亦香。情识安危轻绣幕，吟知趩？避空梁。托身自结高栖穴，翠隐湘帘春草长。
咏燕四首 其一 营巢
作者：戴梓
朝代：清
体裁：七言律诗

何处归来白玉堂，交梭故故弄斜阳。语陈别绪听偏苦，泥带飞花坠亦香。情识安危轻绣幕，吟知趩𧾨避空梁。托身自结高栖穴，翠隐湘帘春草长。
咏燕四首 其三 引飞
作者：戴梓
朝代：清

喙皮才脱翮还微，小引虚堂渐出帏。短翼坐花休弱息，低檐教舞试新衣。看天欲展愁无力，渡水防危惧设机。斜日烟郊容易暝，画檐将子好来归。
咏燕四首 其二 哺雏
作者：戴梓
朝代：清

双影低回月二三，无端增出细呢喃。梁胪黄口儿难饱，草剪青虫母不甘。他日羽毛应自健，此时饮啄未全谙。人间戊己休相妒，社近将携渡海南。
咏燕四首 其四 辞巢
作者：戴梓
朝代：清

弱羽飘零又一秋，伤心霜落水痕收。尘侵故垒魂应断，月落空梁梦尚留。路指乌衣来往处，话深鸿雁别离洲。相思目极昭阳影，空数昏鸦集戍楼。
咏燕四首·营巢
作者：戴梓
朝代：清

何处归来白玉堂，交梭故故弄斜阳。语陈别绪听偏苦，泥带飞花坠亦香。情识安危轻绣幕，吟知趩？避空梁。托身自结高栖穴，翠隐湘帘春草长。双影低回月二三，无端增出细呢喃。梁胪黄口儿难饱，草剪青虫母不甘。他日羽毛应自健，此时饮啄未全谙。人间戊己休相妒，社近将携渡海南。喙皮才脱翮还微，小引虚堂渐出帏。短翼坐花休弱息，低檐教舞试新衣。看天欲展愁无力，渡水防危惧设机。斜日烟郊容易暝，画檐将子好来归。弱羽飘零又一秋，伤心霜落水痕收。尘侵故垒魂应断，月落空梁梦尚留。路指乌衣来往处，话深鸿雁别离洲。相思目极昭阳影，空数昏鸦集戍楼。
哭罗沧来
作者：戴梓
朝代：清

异地逢君白草中，相思解渴潞河东。珊瑚笔秃难为腕，翡翠裘残不禦风。漆断千年音歇绝，铜埋百代字消融。今朝抚玩人何处，一点昏灯四壁空。古道如君何处寻，断猿哀壑一山深。为贪嘉树来兹宅，不使浮名役此心。丁令未归辽海鹤，钟期已失广陵琴。送秋荐菊虚佳作，应向孤坟听夜吟。
哭罗沧来·其一
作者：戴梓
朝代：清

异地逢君白草中，相思解渴潞河东。珊瑚笔秃难为腕，翡翠裘残不禦风。漆断千年音歇绝，铜埋百代字消融。今朝抚玩人何处，一点昏灯四壁空。
哭罗沧来·其二
作者：戴梓
朝代：清

古道如君何处寻，断猿哀壑一山深。为贪嘉树来兹宅，不使浮名役此心。丁令未归辽海鹤，钟期已失广陵琴。送秋荐菊虚佳作，应向孤坟听夜吟。
哭色员外二首
作者：戴梓
朝代：清

半轮璧月丽中天，影逼今年忆去年。金粉醉高山烂漫，轩车逐笑路蹁跹。难将好梦留蝴蝶，空把閒情送杜鹃。玉体未寒香未散，那堪一火吊寒烟。火葬由来恨古人，玉棺空贮暂时身。白云不管慈帏泪，黄土难分翠被春。十里龙沙山作主，一抔马鬣塔来宾。长安西韨悲风起，身死名全莫漫嗔。
哭色员外二首·其一
作者：戴梓
朝代：清

半轮璧月丽中天，影逼今年忆去年。金粉醉高山烂漫，轩车逐笑路蹁跹。难将好梦留蝴蝶，空把閒情送杜鹃。玉体未寒香未散，那堪一火吊寒烟。
哭色员外二首·其二
作者：戴梓
朝代：清

火葬由来恨古人，玉棺空贮暂时身。白云不管慈帏泪，黄土难分翠被春。十里龙沙山作主，一抔马鬣塔来宾。长安西韨悲风起，身死名全莫漫嗔。
哭蔡忠怀
作者：戴梓
朝代：清

患难同栖沈水滨，君能温饱我能贫。两朝契密思先哲，二姓绸缪继后尘。蝉脱忽然归碧汉，雁行宁不泣残身。文章有价金门重，老自磋磨柩下人。
喜得
作者：戴梓
朝代：清

点金惭乏术，喜得卖文钱。贳米呼童急，当餐让子先。
喜龚别驾节孙来自锦水
作者：戴梓
朝代：清

怀君锦水上，宦况若秋山。五字月争皎，一庭云自閒。草荒臞鹤舞，案净老胥还。杯酒今欢聚，春风正度关。
四皓行
作者：戴梓
朝代：清

商山有四皓，采芝绝世情。汉主不能致，仰之如景星。建储意犹豫，忽尔侍殿廷。异哉四老翁，能令帝者惊。一见意遂决，羽翼叹已成。吾闻青云士，立节终不更。屈身辅嗣子，其志将何营。就中不细察，真伪难分明。吕雉计既得，赵王难其生。
图司寇定斋惠墨
作者：戴梓
朝代：清

愧我衰迟任石田，感君种植惠藏烟。一犁蠹老千山雨，十指牛耕八口天。小啜空肠将日润，狂濡秃顶有谁怜。拳猴未许研磨尽，珍爱应居粉黛先。
图司寇定斋赠墨竹因为长句
作者：戴梓
朝代：清

皇英庙前万竿碧，爽飒寒空拂云日。旧游不复梦中过，断苇衰蓬向人立。东国西曹来使君，如椽手握风泠泠。与可仲圭尽辟易，近今此道谁其伦。醉中往往恣挥洒，墨雨空飞散夭冶。但觉毫端役鬼神，安知门外罗车马。蒙君一纸持相赠，绝域如通故乡信。谡谡声从耳畔流，阴阴翠向眉间映。七泽云开环佩孤，三湘月落风涛振。素壁高粘凤欲来，眼前俗客乌能近。安得一纸复百纸，此身坐老幽篁里。
坠驴行
作者：戴梓
朝代：清

天放主人矜英豪，挥杯劝客如挥刀。驾言酒客尽醉死，独余屹立扬眉镳。我闻此言往格斗，举瓢相向翻洪涛。攘臂挥拳角胜负，高呼屋瓦惊飞摇。呼儿荷锸等閒事，何妨就席生蓬蒿。惜哉古人不见我，伶魂籍鬼应悲号。敛将沧海作一勺，虬龙入腹成蛴螬。主人傍偟愁酒罄，司炉侍使先奔逃。掀髯一笑解驴去，亭乌惊树吟凉飙。腹中有酒力不胜，酒星夜陨翻鸿毛。秋霖不断泥淖积，耸身振起如腾蛟。吁嗟乎泥淖恨不一千丈，醴泉未遂将身葬。
塔湾落雁
作者：戴梓
朝代：清

白露老蒹葭，西风旅雁斜。未曾舒远翮，先已下寒沙。细草梳清渚，丹林带暮霞。平安今有信，烦尔寄还家。
夏日游杨园
作者：戴梓
朝代：清

三径郁参天，千章碍日悬。拂苔人选石，翻树鸟啼烟。竹叶开香瓮，花光照绮筵。莫教歌舞倦，新月正娟娟。
夕阳归牧
作者：戴梓
朝代：清

柴扉静眺野烟长，路转桥通映夕阳。远树向曛栖鸟雀，暮山吹笛下牛羊。负肩弱草穰穰绿，挂角閒花冉冉香。独我轮蹄归未得，白云青海思微茫。
夜坐同缪子唐子分得开字二首
作者：戴梓
朝代：清

辽水秋寒雪不开，家家捣练自徘徊。那堪残月关山夜，鸿雁声声天际来。清宵孤馆拨寒灰，烧烛闻鸡酒数杯。长笛一声听未了，梅花疑向雪中开。
夜坐同缪子唐子分得开字二首·其一
作者：戴梓
朝代：清

辽水秋寒雪不开，家家捣练自徘徊。那堪残月关山夜，鸿雁声声天际来。
夜坐同缪子唐子分得开字二首·其二
作者：戴梓
朝代：清

清宵孤馆拨寒灰，烧烛闻鸡酒数杯。长笛一声听未了，梅花疑向雪中开。
大堤踏月
作者：戴梓
朝代：清

西郭高秋迥，遥遥接混茫。一轮升碧海，万里共清光。古道人烟静，空天雁影长。行歌潇洒里，芳草露瀼瀼。
大水歌
作者：戴梓
朝代：清

沧桑之变历千年，不料沧桑变眼前。前日我来行大陆，今日我来行大川。大川茫茫四无际，风涛奔怒浮青天。涛欲下，风欲上，风涛相争不相让。独将刳木两难殉，微躯已过松头浪。此地不习水，忽然逢水灾。橹棹尚不辨，樯帆何处来。编门结枥驱龙雷，托寄性命诚难哉。茅茨倾塌随流转，虫鸟乱飞投人怀。嗟余见短不见远，五岳安平谁道险。柳梢系釜有人居，马腹冲波渡清浅。
大雪断炊
作者：戴梓
朝代：清

才喜春风暖，旋惊朔雪寒。萧然烟突静，慰母自言欢。
天坛松月
作者：戴梓
朝代：清

深夜冷溶溶，圜邱露气浓。月明时绕雀，松老欲成龙。古殿浮空翠，晴山落远钟。当年禋祀地，短草乱遗踪。
失题
作者：戴梓
朝代：清

女伴罢吴讴，含悽独上楼。空闺人不见，窗外月如钩。
失题
作者：戴梓
朝代：清

雾鬓烟绡何处来，杜兰香满碧波隈。冰丝鸳锦天孙怨，玉柱鹍弦帝子哀。环佩夜趋三峡雨，鼋鼍春起九江雷。一从缥缈身沈后，水净沙明听不回。
妆台
作者：戴梓
朝代：清

古有妆台今却无，千年金粉付啼乌。银瓶坠井魂疑在，铜像悲风事亦殊。碧海晓开花影乱，丹峰秋耸月轮孤。那堪天际闾山庙，幻作人间烟雨图。
孟夏望前南郊柳林宴集分韵
作者：戴梓
朝代：清

南郊苍翠净芳尘，胜日陪追忆去春。万柳拂空晴自雪，四山含黛远窥人。云澄水镜冰方解，谷递莺簧语乍新。我欲不归寻遁迹，芟茆何处结花邻。
宝光寺
作者：戴梓
朝代：清

金碧巃嵷寺，斜晖映宝光。势空凌北斗，法秘演西方。古木流清籁，空阶落妙香。莫愁归去晚，花雨正飘扬。
宴集南郊遇雨
作者：戴梓
朝代：清

不暇占时候，乘閒就薜萝。雨随鞭影急，风入树声多。芳草梳奔湍，巾车泛棹歌。名亭清兴在，开酒对烟波。
寄孟斯美
作者：戴梓
朝代：清

遥望燕台隔暮烟，每劳清问到穷边。饥寒警我非今日，慷慨怀君自昔年。苏武白头悲朔漠，东山红袖咏林泉。狂来诗酒无拘束，一任前知有地仙。
寄怀江都熊明府
作者：戴梓
朝代：清

秋色满天涯，清尊对月斜。一生交有道，万里泣无家。侠岂污能减，诗因老去赊。高城当韨隐，箕踞啸龙沙。
寄怀江都熊明府
作者：戴梓
朝代：清

野火照孤城，思君动旅情。音书鸿万里，砧杵月三更。荒碛连云断，哀笳入夜清。生憎关塞柳，魂梦广陵人。使君高谊重，垂爱谪臣多。膏雨含山泽，春风下薜萝。黄龙天际戍，白眼醉中歌。倘遂生还愿，当轩涕若何。
寄怀江都熊明府·其一
作者：戴梓
朝代：清

野火照孤城，思君动旅情。音书鸿万里，砧杵月三更。荒碛连云断，哀笳入夜清。生憎关塞柳，魂梦广陵人。
寄怀江都熊明府·其二
作者：戴梓
朝代：清

使君高谊重，垂爱谪臣多。膏雨含山泽，春风下薜萝。黄龙天际戍，白眼醉中歌。倘遂生还愿，当轩涕若何。
寄怀贺有廉御医
作者：戴梓
朝代：清

沈水东头共啸歌，别来崇替隔天河。金门花暖春归早，玉漏香浓夜语多。君是神农昭盛代，臣同岐伯占贤科。丹鸡久有明言在，车笠无忘旧薜萝。
寄怀陈太史省斋
作者：戴梓
朝代：清

与君同是白头人，十四年来不复亲。天上久经巢瑞羽，泥中犹自困枯鳞。著书万卷千秋业，得酒三杯一夕春。列传若搜岩穴士，可能收我作遗民。
寄赠
作者：戴梓
朝代：清

径深苔藓若林邱，辽海孤踪绝唱酬。问字柴门劳剥啄，怜才炎夏喜淹留。秦关春暖烟花醉，汉月霜明塞草秋。千里神交人不见，空凭清梦夜遨游。
寄赠
作者：戴梓
朝代：清

忆别高斋后，荒荒已十年。繁霜增白首，细雨梦华筵。晓树香开玉，秋潮海拍天。会当寻旧好，重醉辋川烟。
寄赠
作者：戴梓
朝代：清

金鳌遥忆郁嵯峨，高士幽居覆薜萝。春水泛舟鱼可钓，晓山觅句鸟同歌。羁人正切南天望，令子重为北地过。尔我而今皆耄耋，相期偕隐白云窠。
寄赠天津道范某
作者：戴梓
朝代：清

羡君节钺近燕都，匡济胸开五岳图。昭代忠贞推姓氏，宦游诗卷满江湖。身怜小草秋云远，家对荒陲海月孤。为问津门天际客，高情还似昔年无。去春宣府得相亲，今岁瞻韩意少申。两度缁尘边塞客，十年清梦别离人。歌传郢曲风云合，政出燕山草木春。远隔慈闱虚定省，感君甘旨破酸辛。
寄赠天津道范某·其一
作者：戴梓
朝代：清

羡君节钺近燕都，匡济胸开五岳图。昭代忠贞推姓氏，宦游诗卷满江湖。身怜小草秋云远，家对荒陲海月孤。为问津门天际客，高情还似昔年无。
寄赠天津道范某·其二
作者：戴梓
朝代：清

去春宣府得相亲，今岁瞻韩意少申。两度缁尘边塞客，十年清梦别离人。歌传郢曲风云合，政出燕山草木春。远隔慈闱虚定省，感君甘旨破酸辛。
寄赠陈超千
作者：戴梓
朝代：清

寥落三山客，同为万里游。交情穷后见，老泪客中留。末秩身权隐，边方计早筹。庙廊今有属，珍重海天秋。
寄陈太史省斋梦雷
作者：戴梓
朝代：清

幸得生逢重道时，鸿文开馆与心期。万里不为鹏鸟化，百年甘作蠹鱼痴。鱼雁音疏又几年，喜君患难得生还。故乡松柏三山外，何日晨开下水船。
寄陈太史省斋梦雷·其一
作者：戴梓
朝代：清

幸得生逢重道时，鸿文开馆与心期。万里不为鹏鸟化，百年甘作蠹鱼痴。
寄陈太史省斋梦雷·其二
作者：戴梓
朝代：清

鱼雁音疏又几年，喜君患难得生还。故乡松柏三山外，何日晨开下水船。
寿李明府
作者：戴梓
朝代：清

千山纷嵂崒，医闾复嶙峋。葱翠两相望，烟云互主宾。中有琅玕室，所居唯仙人。仙人伊何者，柱史疑前身。托迹宦斯土，然犀照民情。口饮辽河水，胸怀紫塞冰。计禄给饘粥，不为俗所营。连山具慧眼，嘉名报枫宸。知遇无定秩，行将泽垓垠。荒词似近谀，不为达者称。欣此菡萏艳，嘉时庆弧辰。膏雨满阡陌，爽然进瑶尊。我老附民后，伛偻从众宾。将酿玉为醑，将劈麟为羹。长年莫可托，郁郁东海椿。侈言兼诞想，恐被使君嗔。聊倾荷盖露，清洁向君陈。
寿词寄江定某
作者：戴梓
朝代：清

羲驭南旋日渐长，逢君岳降趁阳光。初平叱石羊来舞，子晋吹笙凤下翔。槛外暗香梅吐雪，楼头清影月流霜。天涯欲驾辽东鹤，飞向钟山晋一觞。高居遥忆大江头，门对江涛浩浩流。桃叶笙歌春色满，茅君丹鼎夜光浮。閒招黄鹤三山外，快驭苍龙八极游。行到蓬来游兴倦，一瓢明月卧沧洲。
寿词寄江定某·其一
作者：戴梓
朝代：清

羲驭南旋日渐长，逢君岳降趁阳光。初平叱石羊来舞，子晋吹笙凤下翔。槛外暗香梅吐雪，楼头清影月流霜。天涯欲驾辽东鹤，飞向钟山晋一觞。
寿词寄江定某·其二
作者：戴梓
朝代：清

高居遥忆大江头，门对江涛浩浩流。桃叶笙歌春色满，茅君丹鼎夜光浮。閒招黄鹤三山外，快驭苍龙八极游。行到蓬来游兴倦，一瓢明月卧沧洲。
岁暮言怀
作者：戴梓
朝代：清

节序行将尽，生涯转寂寥。采薇山雪盛，披褐塞风高。鼎鼐调公辅，云霞庆圣朝。逐臣书欲上，冰海阻迢遥。
巢大司寇寄斋斋中畅观书画
作者：戴梓
朝代：清

天风吹襟谒华屋，拍面清悬旧山竹。四壁氤氲绕画屏，半窗雪隙馀残绿。高楼楼系米家船，船上烟波谁沐浴。东海编氓性好奇，借观酷似饥求粟。唯唯呼童宝藏开，蠹粉鲛绡散琼轴。沧海精魂五岳灵，争向毫端呈面目。锦水纷披暖照春，荆山铿戛澌流玉。醉翁扣石石不开，石上苔花生掌肉。龙皮皵卷皴松鳞，铁干撑空声谡谡。越溪一卷笔最奇，摄我心魂走乡国。天吴负海怒潮来，潮落阴闻子胥哭。十洲宫笔赝者多，绮丽纤浓微近俗。朱楼十二压层城，宝镜争开乱朝旭。何如寒生五月裘，一竿钓破清江曲。华亭董，包山陆，忽然昏雨忽晴麓。洞中仙子桃花红，羲驭千年几回熟。造化洪功笔有权，补天浴日非荒录。画未已，书来续，古香黯淡㕙毛秃。右军太傅同一时，笔势凌空堕参宿。看多不觉眸子酸，放眼孤帆逐归鹜。赏心浮我三大杯，置身蓬岛烟云族。吁嗟陈子与项子，余愿从游躐双足。
开原八景 其一 龙冈春望
作者：戴梓
朝代：清

吹尽东风柳未黄，归鸿唤客上龙冈。侧身莫向西南望，云白天青万里长。
开原八景 其七 龙湫夜月
作者：戴梓
朝代：清

一轮边月破秋旻，影落龙湫净塞尘。碧汉不知乡土异，二分还照广陵人。
开原八景 其三 石塔晓钟
作者：戴梓
朝代：清

花宫欲曙露华清，枕上疏钟夜夜声。谩道五更人尽睡，羁人起听最分明。
开原八景 其二 塔山曙色
作者：戴梓
朝代：清

寒星明灭戍楼空，地近扶桑得早红。无那浮屠不系日，催人白发又来东。
开原八景 其五 平原秋猎
作者：戴梓
朝代：清

空天映雪海鹰青，云锦追驰犬嗅灵。羡杀健儿围后渴，虎腔饮血不知腥。
开原八景 其八 药圃吹香
作者：戴梓
朝代：清

游丝如絮篆群芳，艳逸相倾春未央。无语有情风细细，招来蛱蝶送斜阳。
开原八景 其六 花泊采莲
作者：戴梓
朝代：清

翠盖擎珠露正圆，六郎不语净娟娟。无端棹破鸳鸯梦，藕断丝牵唱采莲。
开原八景 其四 松山返照
作者：戴梓
朝代：清

鸦栖林啸水潺湲，落日回光射塞门。极目崦嵫浑不见，松风花雨遍黄昏。
开原八景·龙冈春望
作者：戴梓
朝代：清

吹尽东风柳未黄，归鸿唤客上龙冈。侧身莫向西南望，云白天青万里长。寒星明灭戍楼空，地近扶桑得早红。无那浮屠不系日，催人白发又来东。花宫欲曙露华清，枕上疏钟夜夜声。谩道五更人尽睡，羁人起听最分明。鸦栖林啸水潺湲，落日回光射塞门。极目崦嵫浑不见，松风花雨遍黄昏。空天映雪海鹰青，云锦追驰犬嗅灵。羡杀健儿围后渴，虎腔饮血不知腥。翠盖擎珠露正圆，六郎不语净娟娟。无端棹破鸳鸯梦，藕断丝牵唱采莲。一轮边月破秋旻，影落龙湫净塞尘。碧汉不知乡土异，二分还照广陵人。游丝如絮篆群芳，艳逸相倾春未央。无语有情风细细，招来蛱蝶送斜阳。
开城霁后望雪
作者：戴梓
朝代：清

小韨依残雪，孤城散积烟。巨流坚渡马，断岸白胶船。树老寒风劲，山空落日悬。土人看瑞色，矫首祝丰年。
御园春望
作者：戴梓
朝代：清

郁郁山陵望，青青景物幽。晴云当槛落，春水傍宫流。象魏吞千障，龙蟠控九州。乾坤钟王气，满目瑞烟浮。
忆梅
作者：戴梓
朝代：清

雪洒寒林不断风，偏吟哀笛戍楼东。兰桡春泛无归计，纸帐宵悬有梦通。芳草多情苟令寂，旧山无主藐孤空。纵教驿使来天外，铁干香消类转蓬。轻绡剪尽不成妆，冷艳魂招海路长。三径落英悲白首，半桥春水隔斜阳。罗浮梦醒窗前月，陇首悲深碛里霜。惆怅仲圭遗墨失，不教疏影伴穷荒。思绝东风岭外开，频劳清梦美人来。一枝瘦影月初上，万片寒空雪漫猜。桥断迂途村远近，香消远浦水潆洄。何年重扫林逋墓，放鹤亭前醉不回。濡毫无计拟寒芳，西子湖平镜影长。倩质每同孤鹤瘦，清标宁逐野蜂狂。焦桐曲里三更月，粉署风前一段香。飘泊故人无问处，独携枯竹过荒塘。画楼掩映粉墙西，疏影婷婷女未笄。瓣落喜随歌扇接，香开暗逐舞裙迷。鬓边插去人如玉，花底飘来雪作泥。可奈朔庭春不度，空传青冢草萋萋。
忆梅·其一
作者：戴梓
朝代：清

雪洒寒林不断风，偏吟哀笛戍楼东。兰桡春泛无归计，纸帐宵悬有梦通。芳草多情苟令寂，旧山无主藐孤空。纵教驿使来天外，铁干香消类转蓬。
忆梅·其三
作者：戴梓
朝代：清

思绝东风岭外开，频劳清梦美人来。一枝瘦影月初上，万片寒空雪漫猜。桥断迂途村远近，香消远浦水潆洄。何年重扫林逋墓，放鹤亭前醉不回。
忆梅·其二
作者：戴梓
朝代：清

轻绡剪尽不成妆，冷艳魂招海路长。三径落英悲白首，半桥春水隔斜阳。罗浮梦醒窗前月，陇首悲深碛里霜。惆怅仲圭遗墨失，不教疏影伴穷荒。
忆梅·其五
作者：戴梓
朝代：清

画楼掩映粉墙西，疏影婷婷女未笄。瓣落喜随歌扇接，香开暗逐舞裙迷。鬓边插去人如玉，花底飘来雪作泥。可奈朔庭春不度，空传青冢草萋萋。
忆梅·其四
作者：戴梓
朝代：清

濡毫无计拟寒芳，西子湖平镜影长。倩质每同孤鹤瘦，清标宁逐野蜂狂。焦桐曲里三更月，粉署风前一段香。飘泊故人无问处，独携枯竹过荒塘。
悼马
作者：戴梓
朝代：清

司寇先生马可哀，朝骑入署暮归来。簿书务剧阶长立，边塞霜深猎未回。苜蓿不甘金勒敝，珊瑚空老玉蹄摧。精疲力尽何能久，圉者徒劳病漫猜。
戏题施美人
作者：戴梓
朝代：清

苧萝重见浣溪纱，天水寻来七宝车。帘下弹棋金钏窄，柳边教舞玉钩斜。情深桃叶舟难渡，梦入巫山路岂赊。独喜朱颜微似醉，端能妒杀海棠花。
招游春郊即席分赋
作者：戴梓
朝代：清

公子招游日，羁人放眼时。园花娇滴露，堤柳嫩眠池。酣酒忘天地，闻歌感别离。流莺原有意，春报此乡知。
探泉
作者：戴梓
朝代：清

春帆畴昔渡江天，每探金山第一泉。未识崎岖来此地，可能清洁似当年。风涛水涌疑龙伏，登陟源深畏虎眠。回首夕阳心惴惴，忙扶藜杖下寒烟。
携幼子高赴邻约
作者：戴梓
朝代：清

邻家具鸡黍，花开蒙见招。幼子欲随往，向母生痴娇。携之赴清约，置座高父曹。盘撮就饱饫，嬉戏随犬猫。桑麻入酒政，欢言延昏朝。日入挈儿别，枣栗期再邀。树影乱归路，海月悬东皋。
无题
作者：戴梓
朝代：清

柳条袅袅飐晴空，倦倚含情百卉红。妒杀桃花能自主，时随流水嫁东风。小苑春游出翠帏，落花如雨拍罗衣。流苏帐里无穷思，不及双双蛱蝶飞。幽期无计复相逢，欲化巫山十二峰。梦里襄王人不见，碧沙春涨水溶溶。
无题·其一
作者：戴梓
朝代：清

柳条袅袅飐晴空，倦倚含情百卉红。妒杀桃花能自主，时随流水嫁东风。
无题·其三
作者：戴梓
朝代：清

幽期无计复相逢，欲化巫山十二峰。梦里襄王人不见，碧沙春涨水溶溶。
无题·其二
作者：戴梓
朝代：清

小苑春游出翠帏，落花如雨拍罗衣。流苏帐里无穷思，不及双双蛱蝶飞。
早行
作者：戴梓
朝代：清

驱人寒夜起，行役意如迷。野火烧残戍，荒城抱冻溪。月嘶孤店马，霜报五更鸡。冷灶吹馀烬，开门参正西。
春园夜集
作者：戴梓
朝代：清

喜游竟日不忘归，苏合高烧继落晖。银鹿欲随栖鸟散，金尊偏逐晚花飞。
春日怀陈太史省斋
作者：戴梓
朝代：清

故人迢递忆天涯，御路晨趋金犊车。太史旧曾传董笔，文章今复重江花。梁园好客情初洽，闽海归帆日未斜。圣主祇缘隆帝子，人间漫说贾长沙。
春日泛舟沈水
作者：戴梓
朝代：清

沈水流无尽，春山草渐青。漫携邻舍酒，去泛野人舲。好鸟啼芳树，孤云落远汀。啸歌迟日暮，白眼醉还醒。
春郊即目
作者：戴梓
朝代：清

漠漠平畴断复连，披蓑荷锸静耘田。水添新绿今朝雨，山锁馀青昨夜烟。食力自甘泥淖地，劳歌不唱别离天。艰难久入明良鉴，饘粥天涯望有年。
景祐晓钟
作者：戴梓
朝代：清

漏尽银河淡，香焚玉殿开。殷殷传万户，隐隐下三台。御墨留题去，真人入道回。五云清响断，曙色射蓬莱。
曝书
作者：戴梓
朝代：清

计日今为六月六，老屋迎旸成火域。宫闺邸第及穷檐，晒衣自古沿流俗。我无馀衣可免劳，惟有残书十馀簏。呼僮罗列向晴阶，纸故潮生蠹蕃育。揩踏涂抹不尽戕，万头鼠窜横屠戮。老倦时酣午梦中，梦蠹周回向余哭。公为怜书命摊曝，不思书是我邦国。食斯饮斯居亦斯，个中天地成文族。公今为书不为生，轻重相衡情惨酷。神销口阻莫能应，醒来急命收残牍。吁嗟命重书自轻，万编随蠹谋其生。
月夜听松涛
作者：戴梓
朝代：清

晴明风雨惊山阿，欲行不行心奈何。皎皎一轮转碧汉，萧萧万树翻苍波。大夫高华愧俯仰，支离老叟空婆娑。牵萝顾影不归去，虎啸空山发浩歌。
望北楼
作者：戴梓
朝代：清

北风吹断塞门秋，残月荒城此一楼。白骨不须悲故国，青燐长阅古今愁。
望北楼泛槎二首
作者：戴梓
朝代：清

行潦水悠悠，欢来结筏游。坐天群宿动，应节一槎浮。城带青山峙，波分素月流。五湖何处是，眼底即沧洲。忘分宾朋聚，知音竹肉哀。蛙喧南浦黑，鸿健北风来。倒影楼悬水，侵寒露泻杯。明宵规更满，留兴重徘徊。
望北楼泛槎二首·其一
作者：戴梓
朝代：清

行潦水悠悠，欢来结筏游。坐天群宿动，应节一槎浮。城带青山峙，波分素月流。五湖何处是，眼底即沧洲。
望北楼泛槎二首·其二
作者：戴梓
朝代：清

忘分宾朋聚，知音竹肉哀。蛙喧南浦黑，鸿健北风来。倒影楼悬水，侵寒露泻杯。明宵规更满，留兴重徘徊。
望山海关
作者：戴梓
朝代：清

雄关割据势崔巍，群盗纷驰旧祚移。四海讴歌归圣主，万年基业启边陲。东开碣石连沧海，西指临洮服远夷。谩道莺花虚塞外，春风随我到天涯。
李太史根庵蟠招饮榴花前即事戏歌
作者：戴梓
朝代：清

一树安榴高六尺，剑血凝鲜缀琼碧。畀向庭中四射光，珊瑚晓破扶桑日。白头青眼来狂夫，一斗倾翻复一石。胡床高踞背花坐，翠叶红葩头上拂。主人瞥见忽大笑，何事白头成窈窕。红白交辉亦可人，惜哉老去非年少。年少生憎不再逢，对君且作金芙蓉。朱颜半逐落霞暮，玉蛆莫负玻璃浓。谑兮谑兮漏沈夜，睡抱香魂把花嫁。闻道红裾妒石榴，今宵醉死花枝下。
李太史私酿清甘伪言远致因为长句戏之
作者：戴梓
朝代：清

漠漠春塘暧暧天，东风庭院敞芳筵。一尊竹叶清堪鉴，四座梅花香欲燃。惠水未通秦塞路，巴陵谁泛汉阳船。十年梦断长安韨，一夕欢游古塞前。西子心头应有属，文君眼角为谁传。黄垆夜拥城边月，青幌晴摇洞口烟。金谷鸟啼人未散，玉缸火冷主将眠。
杨地一招饮雪化水阻不得赴戏成简寄
作者：戴梓
朝代：清

门巷卑洼积雪多，东风解冻路成河。一湾湛印天心月，三径遥连海面波。问渡未能招鹢舰，望洋直欲理渔蓑。此身不到香浓处，惆怅斜阳自啸歌。
松山寺
作者：戴梓
朝代：清

万顷寒涛泻碧空，宜烟宜月乱云中。浓阴碍日浑忘夏，黛色摇天不借风。小殿闻钟金错落，清泉漱石玉玲珑。相逢为问看山约，藜杖新成欲漫从。
某人枉顾
作者：戴梓
朝代：清

龙首寒森二月馀，客星忽照野人居。情高铁岭千寻雪，喜接兰江万里鱼。老眼惯从愁里倦，壮心聊向酒边除。向平已负当年约，五岳诗成好寄余。
某人过访
作者：戴梓
朝代：清

翠骑衡门一径通，扶衰相对夕阳中。辽滨日度云天雁，塞马寒嘶草木风。贫贱共期霜雪老，文章谁信古今同。多君不弃长流客，片语能教四壁融。
梅花书屋
作者：戴梓
朝代：清

读书自觉日容与，况有琼瑶护僻居。清气涨天香漠漠，澹烟笼月影疏疏。湘尘绝径琴音静，晴雪迷空鹤步虚。何幸置身还太璞，懒将白发向檐梳。
浑河晚渡
作者：戴梓
朝代：清

暮山衔落日，野色动高秋。鸟下空林外，人来古渡头。微风飘短发，纤月傍轻舟。十里城南望，钟声咽戍楼。
渟潦澄翠
作者：戴梓
朝代：清

一湾如釜四流归，绮縠风来岸草微。天影到潭云不渡，沧浪一曲浴鸿飞。
游千山杂咏四首
作者：戴梓
朝代：清

瞻山若可登，登山未可即。驱马入烟云，披衣乱荆棘。急湍隔危途，弃乘贾足力。藓滑鲜人踪，芝残多鹿迹。方讶青霭回，瞥见红寺出。寺上落飞泉，匹练几千尺。建瓴悬青天，奔虬凌白日。水气散瑶光，含灵变颜色。悚身不敢前，倚树惊战慄。山僧致野情，摘果慰喘息。幽禽时一鸣，清响彻遥碧。奇山能诱人，既倦复探讨。嵚崟碍芳踪，？仄赖萝茑。浮涛履和风，飘忽泛瑶岛。慈航白云隈，香客逗䆗窱。苔花绣文裀，践礼致虔祷。周瞻转邃深，黤黮失昏晓。砭骨骇沈阴，牵心畏阽倒。时闻声冬丁，幽泉滴崖小。此中别有天，长谢雨露杳。我欲托高栖，尘绁勿复道。因思桃花源，空说春波窎。群峰峙日脚，似云不似山。西风吹不变，始知山意閒。灵异召真喜，如逢故人欢。骋目代登足，浮云偕往还。无计促飞马，翻恨山难攀。别友友有脚，可期友往回。别山山无羽，唯期余重来。繄余岁云暮，羁困天之隈。遐情动芳趾，荆棘生群猜。老屋压白首，饥寒酿死灰。含泪向山愬，抚树空徘徊。酸风结云马，幽壑兴殷雷。情极不在语，默契答中怀。寒翠洒空雨，孤云来天街。世人不我惜，山当为我哀。何时重来此，坐视山花开。
游千山杂咏四首·其一
作者：戴梓
朝代：清

瞻山若可登，登山未可即。驱马入烟云，披衣乱荆棘。急湍隔危途，弃乘贾足力。藓滑鲜人踪，芝残多鹿迹。方讶青霭回，瞥见红寺出。寺上落飞泉，匹练几千尺。建瓴悬青天，奔虬凌白日。水气散瑶光，含灵变颜色。悚身不敢前，倚树惊战慄。山僧致野情，摘果慰喘息。幽禽时一鸣，清响彻遥碧。
游千山杂咏四首·其三
作者：戴梓
朝代：清

群峰峙日脚，似云不似山。西风吹不变，始知山意閒。灵异召真喜，如逢故人欢。骋目代登足，浮云偕往还。无计促飞马，翻恨山难攀。
游千山杂咏四首·其二
作者：戴梓
朝代：清

奇山能诱人，既倦复探讨。嵚崟碍芳踪，？仄赖萝茑。浮涛履和风，飘忽泛瑶岛。慈航白云隈，香客逗䆗窱。苔花绣文裀，践礼致虔祷。周瞻转邃深，黤黮失昏晓。砭骨骇沈阴，牵心畏阽倒。时闻声冬丁，幽泉滴崖小。此中别有天，长谢雨露杳。我欲托高栖，尘绁勿复道。因思桃花源，空说春波窎。
游千山杂咏四首·其二
作者：戴梓
朝代：清
体裁：古风

奇山能诱人，既倦复探讨。嵚崟碍芳踪，𢼮仄赖萝茑。浮涛履和风，飘忽泛瑶岛。慈航白云隈，香客逗䆗窱。苔花绣文裀，践礼致虔祷。周瞻转邃深，黤黮失昏晓。砭骨骇沈阴，牵心畏阽倒。时闻声冬丁，幽泉滴崖小。此中别有天，长谢雨露杳。我欲托高栖，尘绁勿复道。因思桃花源，空说春波窎。
游千山杂咏四首·其四
作者：戴梓
朝代：清

别友友有脚，可期友往回。别山山无羽，唯期余重来。繄余岁云暮，羁困天之隈。遐情动芳趾，荆棘生群猜。老屋压白首，饥寒酿死灰。含泪向山愬，抚树空徘徊。酸风结云马，幽壑兴殷雷。情极不在语，默契答中怀。寒翠洒空雨，孤云来天街。世人不我惜，山当为我哀。何时重来此，坐视山花开。
游复园观海
作者：戴梓
朝代：清

晓风吹薄袂，斜日到高堂。门柳千章翠，篱花一径香。怒潮归海舶，黑蜃隐扶桑。天水茫无际，南云是故乡。
满城风雨近重阳
作者：戴梓
朝代：清

满城风雨近重阳，门掩空濛薜荔长。何处扁舟频载菊，谁家新簏待飞觞。一舟咏雪芦千顷，万里书天雁几行。行淖酿途人不出，振衣徒切望危冈。秋老中原草不芳，满城风雨近重阳。鸬鹚聚浴洲添水，蛱蝶潜飞径谢香。已办长吟酬令节，难将短褐受曦光。啼红殒赭萧萧树，吹送閒云卧草堂。閒身端不负羲皇，老喜丹枫共醉乡。迟客琴尊虚社日，满城风雨近重阳。巢空海燕轻归国，树点寒鸦湿坐墙。天问读残时一笑，波生荒径亦沧桑。看去人间总混茫，卑栖无漏报时光。声沈赛火虚神庙，阴散秋云变女墙。印屐莓苔盛潦水，满城风雨近重阳。茱萸欲佩晴难必，望断登临山一方。蒹葭莽莽水汤汤，老向高秋健激昂。豺祭云山腥草木，雁宾天路冷潇湘。三声鼓湿牛羊会，一亩宫飘黍稷场。未许桓温嘲令客，满城风雨近重阳。
满城风雨近重阳·其一
作者：戴梓
朝代：清

满城风雨近重阳，门掩空濛薜荔长。何处扁舟频载菊，谁家新簏待飞觞。一舟咏雪芦千顷，万里书天雁几行。行淖酿途人不出，振衣徒切望危冈。
满城风雨近重阳·其三
作者：戴梓
朝代：清

閒身端不负羲皇，老喜丹枫共醉乡。迟客琴尊虚社日，满城风雨近重阳。巢空海燕轻归国，树点寒鸦湿坐墙。天问读残时一笑，波生荒径亦沧桑。
满城风雨近重阳·其二
作者：戴梓
朝代：清

秋老中原草不芳，满城风雨近重阳。鸬鹚聚浴洲添水，蛱蝶潜飞径谢香。已办长吟酬令节，难将短褐受曦光。啼红殒赭萧萧树，吹送閒云卧草堂。
满城风雨近重阳·其五
作者：戴梓
朝代：清

蒹葭莽莽水汤汤，老向高秋健激昂。豺祭云山腥草木，雁宾天路冷潇湘。三声鼓湿牛羊会，一亩宫飘黍稷场。未许桓温嘲令客，满城风雨近重阳。
满城风雨近重阳·其四
作者：戴梓
朝代：清

看去人间总混茫，卑栖无漏报时光。声沈赛火虚神庙，阴散秋云变女墙。印屐莓苔盛潦水，满城风雨近重阳。茱萸欲佩晴难必，望断登临山一方。
漂母祠
作者：戴梓
朝代：清

一饭原无重，千秋独有君。三齐如不显，空自饱王孙。
烽台晚眺
作者：戴梓
朝代：清

极目俯高邱，清笳隐戍楼。万山环地落，一海抱天流。白骨何年战，黄云终古愁。徘徊无限意，霜月满征裘。
独游
作者：戴梓
朝代：清

相订越三秋，今来我独游。开颜唯自适，得句向谁投。雨净天低月，山空海接洲。郁葱人不见，萝薜负归舟。
猛虎行
作者：戴梓
朝代：清

头如坚城尾如纛，抬头扬尾睛光烛。天风从拥出长林，一声高吼摇山谷。猛虎食人不食鹿，居人户户编毛竹。竹如利刃列成城，一跳曾经洞虎腹。县官昨日吏胥来，坐向床头索酒肉。称言今岁纳粮难，官止收钱不收粟。举目周瞻四壁空，两岁婴儿难卖鬻。丈夫被吏牵见官，妻儿坐向穷檐哭。
王北塿
作者：戴梓
朝代：清

城北辉山远难到，游踪应被辉山笑。城南王北塿一抔，杖履不倦来丹邱。盈盈水色绿于草，参差万树烟中老。天外芙蓉翡翠光，乱峰争向尊前倒。却把辉山作画屏，主宾相对烟波渺。刳木一双联一舟，板铺槛结空中楼。右完左裂不成载，险将酒泼波同流。四山云起天忽变，冯夷击荡鞭龙雷。布帷蔽日不蔽雨，雨从布落成水筛。惊戛惨澹白昼暝，咫尺厓岸登蓬莱。天吴怒息湘灵喜，草黛花脂就新洗。赤轮云隙露晴晖，扶桑晓挺西山圮。矫首何处有纤尘，吟向长杨吾醉矣。
甲申元夕巢大司寇寄斋可托以柏叶露和梅花酒饮松涛阁下同人分赋得操字
作者：戴梓
朝代：清

阗阗震华毂，的的啼兰膏。皎皎被九陌，攘攘奔四郊。眷此嘉会夜，逸兴相争高。命俦履杰阁，旷野揽清霄。停岚冠丹巘，凯风孕荣条。疏柳荡远媚，驰情如相招。遐瞩白云举，延伫膺摇摇。惆怅蹴茵席，鼎铛沸寒涛。觞政互雅谑，裒益争釐毫。梅花忆缱绻，海岳何迢遥。有酒居嘉名，瓣萼浮馀糟。鼻饮心已醉，口饮魂欲消。柏叶储继出，数匕投相交。非复尘韨味，鄙哉曰葡萄。爱极反廉吸，珍羞空罗肴。宅心迈碧落，猥贱真奇遭。但觉主情重，不知浮云浇。判夜未肯别，谯鼓愁繁敲。既醉窘缅咏，思昏管倒操。
登岳阳楼
作者：戴梓
朝代：清

暂解征衣上岳阳，水光山色两茫茫。云来巫峡疑神女，酒问巴陵忆醉乡。鸦散夕阳舟未泊，雁归秋浦荻初黄。滔滔江汉无今古，何处烟波吊夕阳。
登报恩塔
作者：戴梓
朝代：清

九级奋登临，乾坤一望平。万逵开锦韨，一柱俯金城。山色烟将瞑，江声雨乍晴。高危凭眺处，新月挂檐明。
登闾山绝顶
作者：戴梓
朝代：清

醒梦浑疑霄汉游，虞封邃古镇幽州。龙擎破寺金难布，虎饱居僧锡不留。紫电有光鞭岭足，白云无力冒山头。猿猱登眺孤筇健，一啸长空万里秋。
登黄鹤楼
作者：戴梓
朝代：清

城上危楼俯大江，昔经崔灏咏无双。我来欲作惊人语，扫壁题诗意早降。万里平氛存姓字，一身归国望乡邦。眼中水色收全楚，沔鄂烟波满碧窗。
白
作者：戴梓
朝代：清

明霜无际遍秋空，海鹤归来练影同。艳想梨花笼玉殿，轻疑柳絮散瑶宫。梦回湘水云初合，诗就梁园雪未融。一曲阳春人莫和，敢将阮眼傲西风。
看剑
作者：戴梓
朝代：清

昨夜龙雷壁间泣，寒芒闪闪光幽室。晓来启匣自抽看，桃花隐现腥还湿。十年不用嗟神龙，徒挂空斋式墙壁。清泉为浴砺礛䃴，陈尘拂生去寒碧。仍收宝匣藏床头，三跃不容皆吐出。侍儿惊走奴辟易，何事精灵动白日。咄哉剑兮夫何为，用尔曾经在畴昔。烟消贼死鼓声沈，戈戟旌旄尽敛戢。尔独呜呜犹夜鸣，鸣成碧血复何益。抽来檐下复重看，彩暗光韬类铅锡。垂头收拾付僮儿，神器空馀人太息。
看山
作者：戴梓
朝代：清

携杖扶僮践小冈，白云轻霭望茫茫。老来边塞堪娱目，唯有青山映夕阳。
看马
作者：戴梓
朝代：清

一群云锦分毛色，列向西风牵靮靮。圉人云是尽龙媒，百里回还不时刻。中有一匹不成材，啮踢骁腾骑不得。止堪引重驾盐车，绊套入辕还费力。马忽长鸣似有闻，踣耸瞳张毛鬣立。？然蹀躞到余前，似诉平生人不识。雕鞍一鞴试骑看，驯若驽骀非所述。平沙千里等閒来，直欲追回西落日。疾如风雨力如山，此是英雄真配匹。流黄騕袅古所称，赤兔乌骓有功绩。嗟哉此马真无伦，慎莫轻将美人易。
看马
作者：戴梓
朝代：清
体裁：古风

一群云锦分毛色，列向西风牵靮靮。圉人云是尽龙媒，百里回还不时刻。中有一匹不成材，啮踢骁腾骑不得。止堪引重驾盐车，绊套入辕还费力。马忽长鸣似有闻，踣耸瞳张毛鬣立。𢥠然蹀躞到余前，似诉平生人不识。雕鞍一鞴试骑看，驯若驽骀非所述。平沙千里等閒来，直欲追回西落日。疾如风雨力如山，此是英雄真配匹。流黄騕袅古所称，赤兔乌骓有功绩。嗟哉此马真无伦，慎莫轻将美人易。
祝王明府母寿
作者：戴梓
朝代：清

明府曳绂黄龙来，几年为政锄蒿莱。畎亩荒荒不得食，解囊代用编氓力。静挂蒲鞭不复施，衙清吏散官宁饥。官饥不敢累北堂，甘旨往往来故乡。马啼熟谙秦关路，碛断烟寒昏不住。黄金用尽不知贫，酒债诗狂等閒度。我来西塾愧无文，仰君潇洒如青云。登堂拜母日正暖，弦歌花下吹南熏。遥指千山介母寿，一岁一峰接灵秀。
秋山閒步
作者：戴梓
朝代：清

孤亭窈窕倚云开，老健探奇策杖来。树染晓霜明昼锦，水翻幽壑动殷雷。蛩分衰草沙中出，鸟带寒烟岭外回。造物容人舒啸傲，秋空万里一登台。
秋怀
作者：戴梓
朝代：清

孤城吹角海天秋，白首黄云相对愁。苏武不归沙漠漠，管宁空老梦悠悠。一灯说鬼三更雨，八口谋生十指牛。谩向荒原高处望，弩台东去水西流。空啼蜀魄怨吴钩，老大无端倚戍楼。白骨聚鸦寒带雨，荒城宿虎夜横秋。一绳度地千年镜，万里窥天六月裘。汉水自流秦塞断，那堪回首白蘋洲。
秋怀·其一
作者：戴梓
朝代：清

孤城吹角海天秋，白首黄云相对愁。苏武不归沙漠漠，管宁空老梦悠悠。一灯说鬼三更雨，八口谋生十指牛。谩向荒原高处望，弩台东去水西流。
秋怀·其二
作者：戴梓
朝代：清

空啼蜀魄怨吴钩，老大无端倚戍楼。白骨聚鸦寒带雨，荒城宿虎夜横秋。一绳度地千年镜，万里窥天六月裘。汉水自流秦塞断，那堪回首白蘋洲。
秋海棠
作者：戴梓
朝代：清

窈窕一庭幽，嫣然态欲流。夭夭含四出，寂寂媚三秋。露冷脂凝泣，风轻翠剪柔。美人春未识，应抱断肠忧。
立春
作者：戴梓
朝代：清
体裁：诗

腊尽春回际此辰，异乡烟景又重新。山承暖日将舒柳，面拂寒风尚畏人。凤历争看新节序，龙钟愧说老精神。相思南国今宵梦，策杖西溪路不真。
答袁孝女
作者：戴梓
朝代：清

鸿雁海茫茫，遥飞到异乡。音书惊老眼，孤苦动愁肠。素抱周人志，今无赡己方。寄声贤母子，端不负相望。
纪事
作者：戴梓
朝代：清

今日文期许食肉，诸子欣欣就咿喔。日夕不见突中烟，眼底蝇飞掩文哭。
纳凉
作者：戴梓
朝代：清

夜来溪雨洗山容，螺髻盘青一万重。水带剩云鱼泄泄，树留深荫鸟噰噰。晴牵萝幕亭消暑，高设藤床面对峰。寄语襄阳痴绝者，好磨浓墨点芙蓉。
结筏吟
作者：戴梓
朝代：清

良辰动奇情，结筏泛渟潦。藜杖以代篙，禾锄以代棹。离岸就清深，浮沈引欢笑。轻风无乱吹，明月有私照。宛若在江湖，高城学山抱。树头栖鸟惊，水面歌声造。
美人
作者：戴梓
朝代：清

美人当春和，嫣光照芳草。处士抱坚贞，清霜何娟好。相思两有心，相逢两无道。真宰会幽秋，冥爽变常造。一夕东西风，五更吹不了。黄金镕清姿，绛玉铸妖袅。含笑复含颦，娇香摄情窍。因思彭泽冠，不外桃源棹。
耿明府宴集
作者：戴梓
朝代：清

塞北消愁垒，城南访醉乡。径馀残夜雪，须结晓来霜。入室惊春辽，依棂喜曙光。绣帘湘水碧，画卷楚山长。吮墨抽新意，开函动古香。金徽文几侧，玉局唾盂旁。事物皆周致，宾朋尽激昂。犹龙推柱史，栩蝶让蒙庄。辞爵愚多傲，笼鹅老益狂。竹林风不远，白社兴还长。秋霁钦贤主，春云羡阿郎。万言垂玉石，片纸戛琳琅。愧我甘衰钝，看君肆颖铓。大魁能导路，后武自登堂。兽炭添鸡舌，螺尊列雁行。藉花翻酒政，击筑倒缃囊。未许邀明烛，先应恨夕阳。暮林喧鸟雀，寒碛下牛羊。洗盏风摇帐，寻诗月在墙。醉中天地阔，空外海云苍。同是飘零客，何来靡丽场。诘朝人未老，再会日须商。莫漫忧冰滑，牵车有木床。
舞刀歌
作者：戴梓
朝代：清

匹夫百战成大功，身膺上将胪王公。腰悬宝刀三尺水，为我醉舞生阴风。猿伸隼击逞神异，左右辟易不敢视。须臾见光不见人，银蛇万道抟空际。材官执弓群射光，光凝金石声锵锵。风雨骤至百灵走，空教羽镞纷飞扬。耸身一击电母白，寒潮上激天龙狂。雄心舞热发真怒，闭喘裂眦毛发竖。壁上环观不是仇，馀威吹断庭前树。
艾公子明德招饮
作者：戴梓
朝代：清

泣感佳公子，垂怜老饿夫。割鸡谋爨妇，赊酒丐奚奴。惨雪迂回路，悲风砭病躯。嗟余归不得，携座逐相扶。
芍药花分赋拈得七言长律
作者：戴梓
朝代：清

春去惊看芍药花，痴情浑入美人家。华清薄醉风前亸，浣苧多颦月里斜。艳质岂无疏雨妒，娇香合有上卿加。缘谁破泣朝承露，意我多愁夜吐葩。粉黛横陈期梦接，胭脂遥引隔阑奢。翻阶翠落娟娟影，照槛光流片片霞。书带易窥金作埒，蒹葭难倚玉为沙。若教持赠魂应断，无那香肌隐绛纱。
范蠡
作者：戴梓
朝代：清

功成邀爵岂无情，乌喙终难共令名。紫绶能捐身不死，黄金空铸象如生。五湖散发鸥同泛，片席悬秋月自明。我欲乘舟问烟水，白蘋遥隔暮云横。
茅舍书声
作者：戴梓
朝代：清

瓜藤墙外接陂陀，薜荔为居面碧波。一卷正当风里读，蓼花秋浦下渔歌。
菊
作者：戴梓
朝代：清

袅袅黄花飐夕阳，旧偕彭泽傲清霜。琼开春圃无娇影，草偃秋山挺异芳。三径就荒人未老，一湾如锦酒初香。何须久服希轻举，且对寒英进几觞。
西域进狮歌
作者：戴梓
朝代：清

西域遥闻九万里，却向中华进狮子。艨艟如岳浪如山，鲸鳄相看同鹿豕。狮形不似画者形，长发披头毛色紫。双瞳碧玉电光瑩，利爪獠牙三尺尾。尾后团毛类拂蝇，一挥一动无宁晷。曾过邗江泊韨头，韨头观者人如蚁。肩摩踵接日夜喧，乘马欲前遥即止。止非有令畏狮威，蹄蹶腰倾鞭不起。夜犬无声驴不鸣，妖狐魇人人病已。北上神京进圣人，舁向彤廷动天喜。黑面狮奴亦是人，舞蹈欢呼礼非礼。大官给食命春卿，重译相传下温旨。虎圈养狮奴亦入，夜抱狮眠情怿怿。宫闺传语索狮看，圈筑高城甃文石。绕周雕槛俯来看，猛气飞扬犹战惕。坚木为毬綵色装，抛向狮边博腾掷。盘旋滚跳舞不休，一时万象来神獝。宫闺惊骇叹奇观，今日看回又明日。因驱虓虎入城中，虎肝忽被狮刨食。金门列象试驯看，象首低垂身战慄。始信狮为百兽王，眼前虎豹皆臣职。狮能杀兽不杀贼，大官养给夫何益。请将猛将作狮珍，四海烽烟自宁谧。
西域进狮歌
作者：戴梓
朝代：清
体裁：古风

西域遥闻九万里，却向中华进狮子。艨艟如岳浪如山，鲸鳄相看同鹿豕。狮形不似画者形，长发披头毛色紫。双瞳碧玉电光莹，利爪獠牙三尺尾。尾后团毛类拂蝇，一挥一动无宁晷。曾过邗江泊韨头，韨头观者人如蚁。肩摩踵接日夜喧，乘马欲前遥即止。止非有令畏狮威，蹄蹶腰倾鞭不起。夜犬无声驴不鸣，妖狐魇人人病已。北上神京进圣人，舁向彤廷动天喜。黑面狮奴亦是人，舞蹈欢呼礼非礼。大官给食命春卿，重译相传下温旨。虎圈养狮奴亦入，夜抱狮眠情怿怿。宫闺传语索狮看，圈筑高城甃文石。绕周雕槛俯来看，猛气飞扬犹战惕。坚木为毬綵色装，抛向狮边博腾掷。盘旋滚跳舞不休，一时万象来神獝。宫闺惊骇叹奇观，今日看回又明日。因驱虓虎入城中，虎肝忽被狮刨食。金门列象试驯看，象首低垂身战慄。始信狮为百兽王，眼前虎豹皆臣职。狮能杀兽不杀贼，大官养给夫何益。请将猛将作狮珍，四海烽烟自宁谧。
西征闻捷三首
作者：戴梓
朝代：清

由来哈密属中华，圣主承乾统一家。何意鲁？桴衅鼓，却教禁旅动征笳。王师久驻思文化，帝子深谋必武加。一击开疆三万里，不教兵甲守龙沙。羽骑宵飞大漠空，捷书直达紫微宫。渠魁伫看倾心服，胁从先驰献馘功。阊阖晓开欢诏发，臣民雷动喜音同。遥遥西望黄云外，深入还须慎始终。昨宵驰报到留都，报说乌斯入版图。沙塞马肥秋苜蓿，火山人饮夜醍醐。风清瓯脱闻鸣鹿，日射边亭见画乌。从此恩膏敷绝漠，九天九地一人扶。
西征闻捷三首·其一
作者：戴梓
朝代：清

由来哈密属中华，圣主承乾统一家。何意鲁？桴衅鼓，却教禁旅动征笳。王师久驻思文化，帝子深谋必武加。一击开疆三万里，不教兵甲守龙沙。
西征闻捷三首·其一
作者：戴梓
朝代：清
体裁：七言律诗

由来哈密属中华，圣主承乾统一家。何意鲁𡗝桴衅鼓，却教禁旅动征笳。王师久驻思文化，帝子深谋必武加。一击开疆三万里，不教兵甲守龙沙。
西征闻捷三首·其三
作者：戴梓
朝代：清

昨宵驰报到留都，报说乌斯入版图。沙塞马肥秋苜蓿，火山人饮夜醍醐。风清瓯脱闻鸣鹿，日射边亭见画乌。从此恩膏敷绝漠，九天九地一人扶。
西征闻捷三首·其二
作者：戴梓
朝代：清

羽骑宵飞大漠空，捷书直达紫微宫。渠魁伫看倾心服，胁从先驰献馘功。阊阖晓开欢诏发，臣民雷动喜音同。遥遥西望黄云外，深入还须慎始终。
西邻茂树
作者：戴梓
朝代：清

长林翠倚绿波斜，只解栖乌不解花。列宿满天群籁寂，声来风雨是他家。
观穫
作者：戴梓
朝代：清

终岁勤劬幸有年，相邀结袂刈蒿田。群鸡啄粒驱还聚，山犬随人吠复眠。白发扶筇衰曝背，青裙汲井晚炊烟。官粮输却馀多少，社鼓逢逢促送钱。
赋得不知秋思在谁家
作者：戴梓
朝代：清

皎皎今宵月，盈盈独系秋。坐深飞列宿，望远注双眸。似有怀人怨，将无作客忧。雁横千里外，酒醒五更头。丛菊疏砧苑，丹峰送别洲。金风人徙倚，玉笛听霜楼。
赋得列嶂明霞
作者：戴梓
朝代：清

矗矗危岑映赤霞，难将景色自矜誇。洪涛夜火连江夏，大冶天风炼女娲。细草带烟成野烧，空林落叶尽桃花。明朝又卜秋光好，拟向丹峰问酒家。
赋得欸乃一声山水绿
作者：戴梓
朝代：清

何人蓑笠隐潇湘，兴发歌来水荇香。清入白云猿欲断，疏传红蓼雁分行。烟波共老酬江月，姓字无闻指石梁。别调不须尘世和，乱峰横翠碧流长。
赠
作者：戴梓
朝代：清

华冑南宫捷，雄文东国强。君时荣上苑，余正厕岩廊。丰度真英异，家声正炽昌。簪缨传奕叶，弓冶在文章。未作龙门客，徒瞻凤羽光。挺身期远大，立节自辉煌。博禄居清要，垂绅佐太常。宸枫悬广宇，锥颖脱虚囊。执法黄门显，筹时白简张。熊车抡士出，虎观猎才良。泰岱公明著，嵩高颂誉彰。国恩容贷借，臣议谨储藏。不独偫才虑，端为糜费防。一言陈庙算，四渎凛朝纲。晋秩辞天陛，弹冠谒帝乡。朔风千里月，塞草五更霜。幸接同舟教，应消扫径望。拂尘荒署酒，捧袂御炉香。通谊前交久，言欢后叙长。土纯才或驳，士朴学疑荒。作则劳提命，培根赖激扬。庸庸惭马齿，矫矫羡龙骧。挂矢门空老，悬弧第自庆。负生先四日，委德逊千祥。共喜梅兼雪，偕联洁又芳。春风吟有意，淑气祝无疆。玉佩擎鹦鹉，金钟戛凤凰。医闾云窈窕，渤海蜃迷茫。并作阶前物，来供席上觞。问年何所似，杲日拥扶桑。
赠严敬夫
作者：戴梓
朝代：清

与君相隔大江波，望里金焦屹翠螺。何事征裘轻故国，却来边塞共悲歌。一尊叙旧情胶漆，三径言荒愧薜萝。几度问归归未得，空劳清梦忆烟蓑。
赠吴羽士
作者：戴梓
朝代：清

至人抱奇姿，遁世守穷拙。长松荫千年，悬崖坐明月。我见叱为妖，抖身散黄叶。饮以石中泉，饭以山上蕨。牵衣恣嬉游，凉飙荡晓白。笑指尘中人，醉梦何时歇。
赠宁远李州牧
作者：戴梓
朝代：清

漫道边陲春不来，欣欣花柳绕城开。使君膏雨千村满，秋剪芙蓉入酒杯。医闾翠色接秦关，百堞衙开水一湾。为问罗施何处好，江天万里画云山。北望边庭旧牧羝，黄沙漠漠草萋萋。宦情亦有伤心处，战壁孤悬乌夜啼。蹀躞龙媒入帝闉，高怀在在问羁民。相逢何幸无相弃，寒谷初回第一春。
赠宁远李州牧·其一
作者：戴梓
朝代：清

漫道边陲春不来，欣欣花柳绕城开。使君膏雨千村满，秋剪芙蓉入酒杯。
赠宁远李州牧·其三
作者：戴梓
朝代：清

北望边庭旧牧羝，黄沙漠漠草萋萋。宦情亦有伤心处，战壁孤悬乌夜啼。
赠宁远李州牧·其二
作者：戴梓
朝代：清

医闾翠色接秦关，百堞衙开水一湾。为问罗施何处好，江天万里画云山。
赠宁远李州牧·其四
作者：戴梓
朝代：清

蹀躞龙媒入帝闉，高怀在在问羁民。相逢何幸无相弃，寒谷初回第一春。
赠宗藩艾将军
作者：戴梓
朝代：清

沙惊土裂正严冬，北走关河一万重。远谪不须悲黑水，庙堂宁久弃贤宗。
赠山中邱隐居
作者：戴梓
朝代：清

结茆闻久住深山，门对桃花水一湾。丁令鹤招云共远，管宁榻倚月初还。人间甲子空延老，尘外烟霞自驻颜。独有长吟倾浊酒，西风搔首望雄关。
赠承德李明府
作者：戴梓
朝代：清

十年秘省紫薇郎，骖驾龙媒久服箱。花下啸歌崔少府，石边袍笏米襄阳。岁逢庚癸需绥抚，地重丰岐简俊良。琴鹤独随春塞月，和风甘雨自飘扬。
赠施子从国琠南归称尊公寿
作者：戴梓
朝代：清

一湾流水万山中，来问梅花小路通。游子骑归丁令鹤，老人神度藐姑风。庭栽松子龙千尺，砌绕兰宫蕊半弓。北犬晨凫堪色养，何须麟脯觅方蓬。
赠曹广文德览
作者：戴梓
朝代：清

谁谓广文官不大，笔锋动处邀龙驾。列卿宰相作房官，天子亲临定高下。一等高标者谁氏，辽海东头曹贡士。国门高挂震金台，纸价忽然腾锦韨。吁嗟曹子真奇英，平昔文章羞自鸣。一朝身登庙廷上，韩潮苏海流纵横。亲缮一篇远寄我，开缄朗读清风生。恩纶颁出欲留贤，贡士辞尊竟不然。一官飘然古魏国，吟花坐月开青毡。衙前问字日复日，多士注壑如流泉。老妻辞世子嗣缺，闻道名姝有倾国。香车款聘为细君，玉蚌祥光张凤翼。绡帏春得宁馨儿，秋水为神玉为骨。我虽不及亲试啼，遥知已是岩廊客。回顾应笑乃翁官，何事寒毡劳役役。
赠朱文宗升任
作者：戴梓
朝代：清

王程旌节凯风飘，送别春城柳万条。五岳易平瞻鼎鼐，一枝难附愧鹪鹩。山中灵药寻苍耳，天上文章丽绛霄。心逐秦关关内路，云泥悬隔梦清宵。
赠李秀才振先
作者：戴梓
朝代：清

大江如练海门霞，夹岸人烟锦绣家。君为浮名来雪窖，我缘投畀老天涯。黄埃路合秋山雨，白堕春深草阁花。行处有书牛角挂，风雷何日起龙蛇。
赠李铁丸
作者：戴梓
朝代：清

东海有长松，亭亭一千尺。挺拔干云霄，阴森荡天日。蛟龙不敢窥，风雨何能蚀。有时明月来，清影散寒碧。不为绳墨拘，应笑栋梁失。抱此千岁姿，支离托泉石。
赠杨子
作者：戴梓
朝代：清

寂寂卑栖过客疏，多君翠骑惠茆庐。偏当乞米冲寒雨，不获牵裳诉索居。佳句推敲成玉石，政声传播满坤舆。子云在望辽河浅，何日亭中醉老渔。
赠杨茂林
作者：戴梓
朝代：清

十年交契慰离居，破月荒城兴有馀。君抱经纶成猗顿，我惭疏放类相如。谋生无策头欺雪，卖赋卑栖手倦书。几欲千山游屐遍，先期下榻剪园蔬。
赠江且庵
作者：戴梓
朝代：清

杳杳日将夕，惊见虬髯客。吐语逗乡音，西风对长揖。我缘罪谪居，君何来此役。咄嗟向我嗔，人生贵自适。目穷海岳奇，足尽云龙迹。举意将远如，舟车就行色。安得老羁栖，牵儿计衣食。闻言悚晨钟，掩袂三叹息。明晓复悬帆，朔吹南流急。
赠江致盈
作者：戴梓
朝代：清

乡山不可到，今却遇乡人。语若平生旧，情缘患难真。雕虫惭我拙，镂月羡君神。息足如无地，花房可卜邻。
赠王大京兆国安
作者：戴梓
朝代：清

唐虞开盛世，稷契用名公。学以经纶展，才缘著述雄。文章成史册，道德探崆峒。敬缅徽猷绩，难将竹帛攻。拥旄箕子国，代语未央宫。鸭绿波涛静，龙江惠恺充。九重膺节钺，两浙受帡幪。豪黠摧如朽，黔黎抚若躬。一方惊夏日，万户被仁风。海澨无潜鳄，郊坰有集鸿。露回南国草，声播北宸枫。半壁天皆煦，千城地共丰。口碑镌自永，腹鼓乐无终。执法公无外，培根秩莅东。兆民知永赖，万国庆攸同。莫谓留班久，端邀借寇功。廿年须未白，一世袖仍空。愧我微垣厕，钦君泰岱崇。关河烟雨隔，企慕梦魂通。忽荷黄麻下，欢依白署中。三台瞻气宇，九鼎待调融。始释当时切，因倾此日衷。岭梅晴雪淡，湖柳晓烟笼。每值千春节，争来万烛红。藜鸠鬨野老，竹马闹儿童。遥望云霄拜，深酬惠泽洪。城闉春浩荡，灯火月玲珑。携得麟为脯，歌来凤倚桐。三尊歌一曲，同祝寿无穷。还有吾人献，千山翠若葱。
赠芳园主人
作者：戴梓
朝代：清

芳园主人清且豪，眉间紫气双峰高。读书石室不知倦，行将上苑鞭春骄。桃花李花烂兰阁，兰阁妆成斗纷错。轻扬罗袂倚春风，桃李一时甘委落。可儿膝下初成语，神彩英英濯春雨。也解宫花喜欲探，一枝即霸欢传与。虎头已往繇不逢，人间何处求良工。欲将此意写尺幅，眼镜不明心徒空。逸情静虑閒拈颖，渲粉浮脂神莫并。何能飞胁上高天，手曳双星下参井。等閒楮墨成灵砂，干春朗秀悬娇影。
赠蒋孚公尊公寿
作者：戴梓
朝代：清

图公西塾有蒋子，鹤立高材面如纸。五十穷经不娶妻，孑身远渡辽河水。我奇其人与之交，严城对酒风萧萧。惊沙乍击野花落，海鹤忽鸣山月高。读子诗歌一万首，何以抱才南北走。为道高堂八十翁，西泠湖照庞眉叟。学极富，家极穷。著易灯吹破壁风，谋养因作三冬烘。耕山不稳且坐食，老亲枵腹将何充。丽谯打鼓戍乌急，雪涕迸寒元菟空。蒋翁有子孝如此，南瞻再拜云峦起。何必相逢始订交，两峰遥映千山峙。庭前种柳柳尽枯，独子一本枯重苏。愿将私意祝翁寿，顽木感动春扶疏，先生之寿天为符。
赠邱鲁瞻入滇
作者：戴梓
朝代：清

昔提孤剑出雄关，雪满冰天海一湾。今日短裘投塞入，北风吹雪泪潸潸。轮蹄滋味邮中酒，岁月文章梦里山。纵使永昌书欲寄，峰回鸿雁隔荆蛮。万卷胸开万里游，好山都属锦囊收。黄龙雪满秦城接，金马祠空汉月流。书买逐臣杨子宅，灰寻馀骨孟王邱。离情两地遥相忆，朔漠炎方天尽头。
赠邱鲁瞻入滇·其一
作者：戴梓
朝代：清

昔提孤剑出雄关，雪满冰天海一湾。今日短裘投塞入，北风吹雪泪潸潸。轮蹄滋味邮中酒，岁月文章梦里山。纵使永昌书欲寄，峰回鸿雁隔荆蛮。
赠邱鲁瞻入滇·其二
作者：戴梓
朝代：清

万卷胸开万里游，好山都属锦囊收。黄龙雪满秦城接，金马祠空汉月流。书买逐臣杨子宅，灰寻馀骨孟王邱。离情两地遥相忆，朔漠炎方天尽头。
赠金怡庵医士
作者：戴梓
朝代：清

辽海东头长戍客，贫病交攻瘳不得。黄金已与神仙期，卢扁难逢空叹息。飘然忽遇怡庵子，长笑向人粲玉齿。病如草木逢春风，一匕投之身即起。劳劳辽海住七年，活人比户多莫纪。得来金帛付黄垆，犹道青帘未足酤。兴酣斗石图快意，长鲸一吸翻江湖。座中白头人骨傲，气凌沧海蛟龙枯。鼓掌欢呼发异籁，云雷绕席摇天枢。吁嗟乎人生百年为乐能几何，何不反哭为笑而长歌。君今归去勿复道，万里遥望云山阿。我亦行将觅归棹，糟邱高筑邻烟萝。
赠陈子天阶
作者：戴梓
朝代：清

谪戍隶银州，瞻君丰度幽。问乡原旧戚，慰我破新愁。茶沸青山暮，诗成白雪秋。使君能爱客，莲幕自勾留。
赠静大师
作者：戴梓
朝代：清

杖锡亦何轻，飘然出塞行。宿林偎饿虎，乞食进荒城。四大空难悟，双丸迅可惊。当机时有问，邀客听啼莺。卜居东郭外，绕郭尽青山。碧藓暗生榻，白云时叩关。花迎诗叟发，鹤傍定僧閒。扫尽轩车迹，烟霞任往还。
赠静大师·其一
作者：戴梓
朝代：清

杖锡亦何轻，飘然出塞行。宿林偎饿虎，乞食进荒城。四大空难悟，双丸迅可惊。当机时有问，邀客听啼莺。
赠静大师·其二
作者：戴梓
朝代：清

卜居东郭外，绕郭尽青山。碧藓暗生榻，白云时叩关。花迎诗叟发，鹤傍定僧閒。扫尽轩车迹，烟霞任往还。
赠顾大宗伯
作者：戴梓
朝代：清

岱宗何巍巍，攀云尚可即。沧海何茫茫，乘波尚可适。卓哉鸿儒姿，高深莫可识。畴昔瞻其光，春风净云日。剑履玉阶晨，天香曳瑶碧。众星拱北辰，三台副烜赫。九垓播休徵，一代大宗伯。溯忆搴旗时，晴光乱矛戟。叱咤风雷兴，运用鬼神役。甘露靖蛮烟，真为万人敌。功成报至尊，捲甲归故宅。大哉不言武，收雄握巨笔。入理赜易明，阐义该且实。百氏穷冥搜，两间殚组织。立言尽奇变，亦如破城邑。筹深坚必摧，意到疑自克。铸字十万言，言言虎贲屹。盲左与腐迁，鼻孔同呼吸。圣道千年堕，融汇透精一。熙皞今唐虞，股肱自稷契。永永宜万年，调和建伟绩。藐余愧蠡窥，显晦安能测。鸡鸣掩翠屏，鹤舞抚瑶瑟。心随白日驰，发听清霜逼。花陨瓮头分，苔深屐齿湿。干将锈蜗涎，雨黑龙吟壁。回瞩后来人，阴森罗玉立。经为家渊源，材为国储积。睥睨凌千秋，啸歌畅一室。未肯老投安，篝灯著周易。羌彼群竖儒，鳞集裈中虱。吁嗟辽海氓，沙昏□伏枥。听风时一鸣，瘦振嶙峋骨。仰秣鸾凤光，高天胡可接。乌饥白杨枯，鬼老荒城僻。麒麟乖我怜，拊膺长太息。鹑头暖鹔鹴，脱粟甘玉粒。雪窦望晴空，袂掩商飙泣。长谣托归鸿，目断关云白。
赠黄岁登
作者：戴梓
朝代：清

嗟尔名门后，垂髫值乱离。思亲寒食节，吊影落花时。云海音书渺，冰霜涕泪滋。长斋依古佛，自忏命多奇。我亦羁栖客，相怜共一枝。薄田顽石聚，破壁夜灯吹。事以饔飧迫，身因冻馁衰。七闽追往事，功业竟归谁。
赠黄岁登·其一
作者：戴梓
朝代：清

嗟尔名门后，垂髫值乱离。思亲寒食节，吊影落花时。云海音书渺，冰霜涕泪滋。长斋依古佛，自忏命多奇。
赠黄岁登·其二
作者：戴梓
朝代：清

我亦羁栖客，相怜共一枝。薄田顽石聚，破壁夜灯吹。事以饔飧迫，身因冻馁衰。七闽追往事，功业竟归谁。
赠龚默识
作者：戴梓
朝代：清

绝足追巢谷，间关访谪仙。到时炊朔雪，行日泛江烟。海气连云合，龙沙抱日悬。中原旧丰沛，何处拟辽天。
赤
作者：戴梓
朝代：清

戚里门楣邸第家，暖风争放石榴花。桃开春水朝承露，柹老秋山晚映霞。鞭拂珊瑚回綵袖，诗传芍药付红牙。美人薄醉胭脂晕，笑倚朱栏鬓影斜。
赤壁怀古
作者：戴梓
朝代：清

赤壁当年战火烧，风狂天瘴水迢遥。曹瞒败去无双鬓，公瑾归来有二乔。月暝魏都秋落叶，烟消吴苑夜空潮。江间渔父无今古，羌笛一声风自飘。
赵南村见顾
作者：戴梓
朝代：清

襄平岁暮见儿归，为问饥寒为拂衣。囊解青蚨消负易，诗惊白雪和音稀。每思策蹇登君馆，却幸驱车叩我扉。满眼冰霜情独暖，夕阳残树鸟飞飞。
辛丑三月望后一日闻亨儿成进士五百字
作者：戴梓
朝代：清

携儿投辽东，嘤咿甫三月。汝母泪不乾，哭久变成血。相逢尽路人，有苦向谁说。囊无金错刀，饭啜糠秕屑。腹内长苦饥，乳脉久乾竭。俯视怀中儿，不如弃沟辙。患难身莫保，安能育尔活。断绝骨肉恩，免使遭磨折。捧看几周回，骨相诚英物。头颅圆中规，额比成人阔。啼声侔钟鸣，双目剪秋月。尔我遭坎坷，抚弄亦怡悦。况昨初生时，梦兆卜休吉。天属系人心，欲舍终难割。迨至四五龄，居然若老成。嬉戏不侮虐，不作孩童行。欣闻邻家子，早暮有书声。索母为教读，母教无多经。数教数能诵，喜跃矜其能。我为饔飧累，日夕勤笔耕。不能自训迪，诬以他人凭。横暴遭恶族，惨掠如仇雠。冀欲陨其命，遂彼阴毒谋。尔母闻奔救，急痛心若抽。母子相持抱，涕泣不能收。性命虽脱免，郁怒瞢双眸。十载不见物，悔恨无时休。计年已十五，视物始能睹。黾勉为延师，劼毖历寒暑。操觚试为文，颇能驱陈腐。十七入黉宫，文名声楚楚。精进正斯时，家贫缺修脯。勤惰任尔为，避喧栖梵宇。裹粮既无多，枵腹勇难贾。几日复归来，饥瘦面尘土。抚诘心内伤，双泪落如雨。救死真不赡，岂复望延祜。已分覆巢馀，黄口无振羽。尔能体我心，愤无激艰阻。死灰冀复燃，瘁极不言苦。穷老望儿兴，酸心难备数。今幸捷南宫，惝恍浑疑梦。喜极反生悲，往事撄心胸。忆尔在母腹，惊怖遭陈凶。堕地随远配，屡困卒能通。机兆应不绝，无乃尔是钟。自待勿菲薄，负荷在尔躬。我老复奚望，甘心此地终。故乡岂不思，此事关苍穹。努力建名业，昌我北地宗。
过徐医
作者：戴梓
朝代：清

积雪依山径，冲寒一访君。到门瞻石壁，入座拂松云。貌古知怀道，谈深悚异闻。稚儿时有疾，何以慰殷勤。
远山樵唱
作者：戴梓
朝代：清

收回禾黍罢耕耘，更向林邱任斧斤。锦树槎枒临绝壁，劳歌高下逐流云。荒山作雨秋将老，野鸟鸣峦路不分。何处牧童初学笛，一声清切彻高雯。
送僧
作者：戴梓
朝代：清

萝薜映帘栊，森森透碧空。青山疏磬外，修竹乱烟中。卓锡留经月，归帆趁便风。浮踪人不识，沈水日融融。
送别
作者：戴梓
朝代：清

玉殿琳宫旧帝乡，高城冰雪映茆堂。一尊暖破流离痛，两鬓寒生岁月霜。青鸟信传天杳杳，白云人老地荒荒。无端又送关山别，目断黄龙泪几行。
送别万子
作者：戴梓
朝代：清

君欲去，我欲留，去留两执翻如雠。金风玉雪不足苦，苦君贫贱无良谋。纵然肮脏游五岳，五岳安肯为糟邱。降乃心，柔乃骨，富贵浑如操券决。笑我托空言，覼缕向君说。劝君我不能，握手空呜咽。从此天涯永离别，青蹇长鸣野烧昏，茫茫冰海吞寒日。
送卞庆公任宁州牧
作者：戴梓
朝代：清

送君游宦指彭湖，枫驿霜晨塞月孤。彩鹢服官辞北阙，板舆奉母莅南都。家声世德开金镜，才品名高映玉壶。清署花明招酒客，春田水足劝耕夫。调羹欲列盐梅位，握篆先分剌史符。漫道古稀余老矣，伫看振翮展鸿图。
送发灵和尚
作者：戴梓
朝代：清

朔风吹不断，阴云阻前程。辽河冻复裂，积雪埋高城。安居不出户，凛凛如履冰。君于此时去，去去何为情。方袍敝且薄，安与严寒争。我苦莫能助，岂能留君行。搴裳不撒手，暮鸟孤烟横。
送多户曹缄斋允俄晋秩给谏
作者：戴梓
朝代：清

司农晋秩转垣中，秣马行看觐圣躬。簪笔补天开造化，缯囊立殿肃夔龙。五衣拜赐宫花丽，八舍分曹御气通。海岳共欣居要地，一时翘首望春风。禹甸晴开草色新，旌旄西指簇车尘。露浓驿馆桃迎笑，雪尽关门柳飏春。佳景入囊收锦绣，摅忠酬国赞丝纶。宵衣时切苍生念，威德咸周在守秦。
送多户曹缄斋允俄晋秩给谏·其一
作者：戴梓
朝代：清

司农晋秩转垣中，秣马行看觐圣躬。簪笔补天开造化，缯囊立殿肃夔龙。五衣拜赐宫花丽，八舍分曹御气通。海岳共欣居要地，一时翘首望春风。
送多户曹缄斋允俄晋秩给谏·其二
作者：戴梓
朝代：清

禹甸晴开草色新，旌旄西指簇车尘。露浓驿馆桃迎笑，雪尽关门柳飏春。佳景入囊收锦绣，摅忠酬国赞丝纶。宵衣时切苍生念，威德咸周在守秦。
送施进士汉仪云翔就诠
作者：戴梓
朝代：清

贵贱交情异，君今已宦游。霜蹄千里去，雪鬓一身留。浊酒倾连雨，疏钟听欲秋。文章思报国，应不负潜修。
送李青岩入都
作者：戴梓
朝代：清

拟绣平原欲买丝，偏逢骊唱落花时。一鞭芳草西湖路，万里羁人故国思。
送某往山东祝某寿
作者：戴梓
朝代：清

泰山苍翠接穹窿，五老松声拂太空。千载不磨秦氏碣，六朝犹说鲁王宫。雏莺娇啭芝台曲，老鹤长鸣海屋风。晋爵正当春日好，欢承半子祝乔嵩。
送某提兵征策旺
作者：戴梓
朝代：清

徵兵飞檄到辽东，名将提师驭铁骢。断碛有天唯见月，浮沙无地不闻风。威行万里祁连外，气振三军大漠中。定远勋封今再建，凯归应笑贰师功。
送江且庵入都
作者：戴梓
朝代：清

空郊杨柳春如织，送客长堤鞭晓日。君归去兮我独留，伤心泪染黄沙赤。对君伤我生不辰，关门目断繁云昏。天涯毛发久霜雪，还扶衰病谋饔飧。进君酒为君歌长，安烟月今如何丈。夫得意贵乡井花，开艳照兰江波行。行哽哽，情不已，西望酸风一千里。高轩傥肯过柴庐，为报北堂儿不死。
送王司马台铉之任荆州
作者：戴梓
朝代：清

此去荆山好，余曾负笈游。瀰漫三澨阔，窈窕五华秋。米贱官馀俸，鱼肥钓满舟。琴书携八口，可不向民求。既喜之官去，相看复黯然。一身留绝塞，万里羡长鞭。路入雄关断，山当粉署悬。思君何处切，楚月照辽天。
送王司马台铉之任荆州·其一
作者：戴梓
朝代：清

此去荆山好，余曾负笈游。瀰漫三澨阔，窈窕五华秋。米贱官馀俸，鱼肥钓满舟。琴书携八口，可不向民求。
送王司马台铉之任荆州·其二
作者：戴梓
朝代：清

既喜之官去，相看复黯然。一身留绝塞，万里羡长鞭。路入雄关断，山当粉署悬。思君何处切，楚月照辽天。
送王子回京
作者：戴梓
朝代：清

今日天涯遇故乡，乡音入耳玉琅琅。百年姻娅瞻丰度，一路云山括锦囊。伏枥谩言羁骥足，干霄指日焕龙光。羡君欲去便归去，不似愁人老雪霜。
送范树山归蓟州
作者：戴梓
朝代：清

且喜君归去，君归我自留。断云秦塞路，芳草蓟门洲。歌哭情无定，莺花酒漫愁。莫教怜范叔，冰雪有征裘。
送谢霖雨入关
作者：戴梓
朝代：清

白头送别倍悽然，辽海燕山各一天。我近古稀君八十，难期后会是何年。
送铁岭许明府进应召入都
作者：戴梓
朝代：清

黄风搆冰冰转裂，洞穴穿衢铁城雪。使君闭衙手如冰，炊断寒烟泣边月。剖蚌不珠草不蔘，三年空滞辽河阴。前年天子来东狩，赋成直向天阊叩。携去承明示钜卿，钜卿研勘神色惊。陈思己往太冲死，何来神怪横苍溟。昨岁储君复狩来，宵驰召对呼奇才。帐前彤管白玉版，万言立下生风雷。大官进食赐频数，亲颁雉兔恩隆哉。侍臣可望不可近，雪里猥裘倾耳听。猎骑千重不放围，论诗正热情难竟。小帙蝇头进御床，床前五色流瑶光。兰膏白日侍涓肃，但闻天语声琳琅。鳌掷鲸掀海若若，风樯阵马天茫茫。潇湘猗兰秋雨细，美人春睡胭脂腻。清庙宫中振玉音，蓬莱阙下歌群帝。愧我哇淫四十年，逢君惊愕难成字。吁嗟乎，明良际遇今如是。锋车锋车西入都，关山绣绿莺呼雏。索我北窗支病画，墨花吮渍空模糊。鹅溪七尺剪秋水，他年愿作调羹图。
送高圣玺归里
作者：戴梓
朝代：清

羡君归故国，短褐待如何。修脯存虽少，人情阅已多。附车轻塞雪，访旧重燕歌。若为余回首，荒烟隐石萝。
送魏君宜归南昌
作者：戴梓
朝代：清

黄云沧海隔江天，匹马风尘路几千。期我明年重出塞，白头青眼望君还。
送鲁广文霞峰之桐乡县任
作者：戴梓
朝代：清

送别恒伤别意难，送君翻觉有馀欢。平生司铎称寒士，一旦专城得美官。雪霁秦关新马路，烟浓吴会旧渔竿。宦游返国情应洽，乡语临民赋易完。退食谩筹黄菊计，课耕喜近白云峦。花明翠幰青青草，想到桐乡春未残。
逢子先上人
作者：戴梓
朝代：清

乡语忽惊闻，相看是故人。龙庭二十载，不识故园春。
逢子先上人
作者：戴梓
朝代：清

乡语隔垣听，惊看若故人。流离二十载，不敢问姻亲。
重经漂母祠
作者：戴梓
朝代：清

漂母祠犹在，凄然日欲西。义惟轻一饭，名已重三齐。白马垂纶岸，清江浣苧溪。望中人不见，荒草雉还飞。
铁岭回沈
作者：戴梓
朝代：清

出关非作客，到沈却如何。破械身还我，编氓姓属他。典裘寒鬻米，结屋夜牵萝。有酒不成醉，仰天时一歌。
闭门
作者：戴梓
朝代：清

经旬不出户，寂然成山阿。壶觞唯自酌，小鸟时来歌。长饥乐至道，造化相婆娑。默默忽有晤，怡颜步庭柯。
除夕
作者：戴梓
朝代：清

旬日春归始岁除，江乡芳草百芽舒。盘开椒柏怀乌鸟，书寄平安托鲤鱼。疏柳拂烟寒欲尽，晴檐滴雪暖来初。东皇不似人情异，又见和风到草庐。
陪射
作者：戴梓
朝代：清

锦衣蓛簌羽林儿，捲起风沙日暗吹。内令忽传观较射，角弓羽箭纷纭驰。葳蕤八骏骤排到，帐殿横开间西照。由基神术是重瞳，鹄对弦鸣应风哨。百发曾无一矢虚，九夷骇视咸欷歔。小臣忝厕儒臣列，但操弱翰承明庐。岂知文治有武备，骑射复见风雷驱。安不忘危遵往古，圣王焉肯耽安居。
随家严赴诗社与钱牧斋杜于皇程穆倩汪湛若诸前辈赋淮阴钓台得寒字
作者：戴梓
朝代：清

尝笑淮阴拙，生涯守钓竿。有能匡社稷，无计退饥寒。存楚心难定，封齐祸已安。可怜台畔水，千古响哀湍。
雉堞悬溜
作者：戴梓
朝代：清

古筑危悬砌草浓，女墙如齿写群峰。昨宵塞雨连湖急，十里青山走白龙。
雨后课耕
作者：戴梓
朝代：清

阡陌离离野色明，鞭驱黄犊趁新晴。云流不尽山犹湿，水积无多陇渐平。牧竖学歌随鸟啭，村姬馈食映花行。庸庸草莽多温暖，何必浮生有令名。
雪后访杨太史玉斧醉中口占
作者：戴梓
朝代：清

同是冰天谪戍人，敝裘短褐益相亲。愁中独念孙开士，风雨吴江倍怆神。南北浮云照眼新，文章今已负儒身。西风一任吹残笛，且向乾坤作醉人。
雪后访杨太史玉斧醉中口占·其一
作者：戴梓
朝代：清

同是冰天谪戍人，敝裘短褐益相亲。愁中独念孙开士，风雨吴江倍怆神。
雪后访杨太史玉斧醉中口占·其二
作者：戴梓
朝代：清

南北浮云照眼新，文章今已负儒身。西风一任吹残笛，且向乾坤作醉人。
雪菊
作者：戴梓
朝代：清

窗外飕□声不歇，晓起开门四山雪。惊见黄花变玉人，粉香亸立瑶台月。祇知南国梅争芳，谁见东篱菊同洁。渴喉不见白衣来，欲伴糟床漉巾葛。群鸟低飞野树迷，乱峰寒入荒桥折。阅尽泉明醉里诗，诗中此景诗犹缺。